لە پارلەمانی بریتانیا ڕێز لە شەهیدانی میکۆنووس گیرا\nناوەندی هەواڵ- بریتانیا: ئەمساڵ و بۆ جارێکی تر پارلمانی بریتانیا بە هەوڵی تێکۆشەرانی حیزبی دێمۆکراتی کوردستان بو بە مەکۆی یاد و ناوی ڕێبەرێکی دیکەی هەڵکەوتوی دێمۆکرات، شەهید دکتۆر سادق شەرەفکەندی و بۆ ڕێز گرتن لە یادی ٢٠ ساڵەی شەهید بوونی ئەو ڕۆڵە تێکۆشەرەی گەلی ماف خوراوی کورد، قوتابیە تێکۆشەرەکانی، هاوڕێیانی هاوخەباتی و دۆستانی داخداری ئەو ڕێبەرە مەزنەی لە باوەش گرت و بە شێوەیەکی شیاو، گەورە پیاوانی بریتانی، کورد، ئێرانی و ئەندام و دۆست و لایەنگرانی حیزبی دێمۆکراتی کوردستان بە وتار و باس کردن لە کەسایەتی و تێکۆشانی ئەو زاتە مەزنە، یادیان بەرز ڕاگرت و رێژیمی تێرۆریست و تێرۆریست پەروەی کۆماری ئیسلامیان ڕیسوا و شەرمەزارتر کرد.\nرۆژی دووشەممە 17 سێپتامبری٢٠١٢ی زایینی کاتژمێر ٦ی ئێوارە، له ساڵرۆژی کاره‌ساتی میکۆنۆس له پارڵمانی بریتانیا سێمینارێک به مه‌به‌ستی یادکردنه‌وه دوکتور شه‌ره‌فکه‌ندی، فه‌تاح عه‌بدۆلی، هۆمایون ئه‌رده‌ڵان و نوری دێهکۆردی و لێکۆڵینه‌وه له سه‌ر کارتێکه‌ری حوکمی دادگای میکۆنۆس به‌رێوه چوو.\nپێشوازی چاوه‌ڕوان نه‌کراوی به‌شداران که رێژه‌یه‌کی به‌رچاو له چالاکانی کورد، ئێرانی و بیانی له ژوری سالۆنه‌که و ده‌سته‌یه‌کی زیاتر له70 که‌س که به هۆی نه‌بوونی جێگا له ده‌ره‌وه ئیزنیان پێ نه‌درا که بێنه ژورەوە، نیشانده‌ری گرینگی ئه‌م کۆڕیادە بوو.\nپانێلگێرانی ئه‌م سێمیناره بریتی بوون له به‌رێزان: عه‌بدوڵلا حه‌سه‌نزاده، لۆرد ئیریک ئێفبیری، ڕوئیا حه‌کاکیان، جێرمی کوربین، په‌رویز ده‌ستماڵچی، گوڵاڵه شه‌ره‌فکه‌ندی و دوکتور عه‌لیره‌زا نوریزاده که هه‌ر کام له ڕوانگه‌یه‌کی تایبه‌ت باسی ئه‌م ڕووداوه‌یان کرد.\nلۆرد ئێفبیری جێگری سه‌رۆکی کۆمیته‌ی مافی مرۆڤ له پارڵمانی بریتانیا دوای به‌خێرهێنانی به‌شداران، ئاماژه‌ی به گرینگی باس له مه‌سه‌له‌ی کورد و یادی دوکتور شه‌ره‌فکه‌ندی و دوکتور قاسملو کرد و گوتی له‌و چوار کتێبه‌ی که له سه‌ر کورده‌کان نوسیوێتی باسی له‌و غه‌درانه کردووه که له کورد ده‌کرێ و گوتیشی سه‌روه‌ری کورد مافێکی ڕه‌وایه.\nبه‌رێز عه‌بدوللا حه‌سه‌نزاده، سیاسه‌توانی گه‌وره‌ی کورد له باسه‌که‌یدا کاره‌ساتی مێکۆنۆسی وه‌ک تێرۆرێک به دژی حیزبی دێمۆکرات و خه‌باتی ڕه‌وای خه‌ڵکی کورد و جووڵانه‌وه‌ی دێمۆکراسی خوازی له ئێراندا له قه‌ڵه‌م دا و گوتی بریارده‌رانی ئه‌م تێرۆره وایان ده‌زانی به‌م جینایه‌ته کورد و حیزبی دێمۆکرات به چۆک دادێنن به‌ڵام له ڕاستیدا ئه‌گه‌رچی ئه‌وە بۆ حیزب خه‌سارێکی گه‌وره بوو، به‌ڵام وه‌ک ده‌بینن ئه‌و حیزبه 20 ساڵ دوای شه‌ره‌فکه‌ندی و 23 ساڵ دوای قاسملو به‌رده‌وامە و درێژه‌ده‌ری ئه‌م خه‌باته ڕه‌وایه‌یە.\nبەڕێز حەسەنزادە گوتی ئه‌گه‌رچی کوردکەمتر لە سه‌دی ١٥حه‌شیمه‌تی ئێرانه، به‌ڵام له سه‌رکوت کردن دا بەشی شێری پێ بڕاوەو هێندێ جار 80 له سه‌دی ئه‌وانه‌ی ئیعدام کراون یان چاوه‌رێی ئێعدامن کوردن. هەرئێستا سه‌رۆکی رێکخراوی مافی مرۆڤی کوردستان واته که‌بوودوه‌ند ته‌نانه‌ت ئیزنی دیتنی کوره نه‌خۆشه‌که‌ی پێ نادرێ. ئه‌م به‌رێزه له درێژه‌ی باسه‌که‌یدا گوتی ئابلۆقه‌ی ئابووری کارتێکه‌رێکی ئه‌وتۆی له سه‌ر رێژیمی ئێران نه‌بووه و پێویسته کۆمه‌ڵگای نێوده‌وڵه‌تی بیر له ته‌حریمی سیاسی هه‌مه‌لایه‌ن و یه‌کگرتووانه بکاته‌وه. ئه‌و هه‌روه‌ها گوتی 2 ساڵی دیکه 500 ساڵ به سه‌ر یەکەم دابه‌شکرانی کوردستان له 1514 دا تێده‌په‌رێ، به‌ڵام پرسیار ئه‌وه‌یه ئایا کاتی ئه‌وه نه‌هاتووه که نه‌ته‌وه‌ی کورد وه‌ک گه‌وره‌ترین نه‌ته‌وه‌ی بێ ده‌وڵه‌ت خاوه‌نی چاره‌نوسی خۆی بێت؟\nخاتوو روئیا حه‌کاکیان نووسه‌ری کتێبی پیاوکوژانی کۆشکی فیرۆزه له باسه‌که‌یدا گوتی حوکمی دادگای میکۆنوس نوقته وه‌رچه‌رخانێکی گرینگی مێژووییه که باشترین کارتێکه‌ری له سه‌ر حکومه‌تی ئێران دانا، بەو مانایەی کە مادام توانی ئه‌وان مه‌جبور به پاشه‌کشه بکا و ئێستاش ئه‌وه ده‌توانێ باشترین شێوه بێ بۆ ڕاوه‌ستان له دژی ئێران. رۆئیا حه‌کاکیان گوتی: میکۆنۆس گیانی سه‌دان که‌س له ئۆپۆزسیۆنی له مه‌رگ نه‌جات دا و ده‌رسه‌کانی ئێستا ده‌توانی به‌که‌ڵکی زۆر مه‌سه‌له‌ی دیکه بێت.\nئه‌وجار په‌رویز ده‌ستماڵچی که بۆخۆی له کاتی تێرۆری میکۆنۆسدا له ڕستۆرانه‌که بووه گوتی ئه‌گه‌رچی باسێکی سیاسیم ئاماده کردبوو، به‌لام له سه‌ر داوای مامۆستا حه‌سه‌نزاده لە جیاتی وتارە سیاسییەکەم، چۆنیەتی ڕوودانی ئەو جەنایەتە دەگێڕمەوە،که ئه‌و گێرانه‌وه کارتێکه‌ری قورسی له سه‌ر به‌شداران هه‌بوو و دواتریش به کورتی ئاماژه‌ی به‌و ڕاستییه کرد که ئیمکانی به‌دیهێنانی ئاڵوگۆری بنه‌ڕه‌تی له رێژیمی کۆماری ئیسلامیدا نییه چونکه له سه‌ر بنه‌مای هه‌ڵاواردن و جیاوازی دانان دارێژراوه ئه‌گه‌ر ئه‌و جیاوازییانه‌ی نێوان موسڵمان و غه‌یری موسلمان، ژن و پیاو، شیعه و غه‌یری شیعه، خودی و غه‌یره خودی نه‌مێنی ئیدی کۆماری ئیسلامییش وجوودی نامێنێ.\nجێرمی کۆربێن ئه‌ندامی پارڵمانی بریتانیا و جێگری مافی مرۆڤ گوتی له ڕووبه‌ڕوو بوونه‌وه له‌گه‌ڵ ئێراندا ده‌بێ بیر له هه‌ڵسوکه‌وتی ئوسولی بکه‌ینه‌وه. ئێستا ئێران له‌گه‌ڵ پرۆسه‌ی گفتگۆ له سه‌ر چه‌کی ناوه‌کی ورده ورده ملکەجی بڕیارەکان دەبێت و ته‌نانه‌ت قه‌راره له وتووێژه‌که‌ی مانگی دێسامبر له هێلسینکی به‌شدار بێت و ئێمه چاوه‌روانی گه‌یشتن به سه‌ر ئه‌نجامێک له‌گه‌ڵ ئێران ده‌که‌ین. سه‌باره‌ت به دوکتور شه‌ره‌فکه‌ندی و دوکتور قاسملو و تێکۆشانی کورده‌کان گوتی ئێمه پێویسته سه‌باره‌ت به له به‌ر چاو گرتنی مافی مرۆڤ گوشار بخه‌ینه سه‌ر رێژیمی ئێران و ئه‌وه حه‌تمه‌ن کارتێکه‌ری خۆی ده‌بێ بۆ وێنه له نمونه‌ی تورکیا دوا که ئێستا وه‌زعی کورده‌کان له‌وێ باشتر بووه.\nئه‌وجار دوکتور عه‌لیره‌زا نوریزاده له سه‌ر جینایه‌تی موقه‌ده‌س دوا و گوتی ئه‌و قه‌تلانه بۆ کاربه‌ده‌ستانی رێژیم جینایه‌تی موقه‌ده‌سه و بکوژانی ئه‌و تیرۆره پێیان وایه به‌و کاره له خوا و له به‌هه‌شت نێزیک ده‌بنه‌وه و له درێژه‌ی باسه‌که‌ی دا بکوژانی به 2 ده‌سته دابه‌ش کرد. یه‌که‌م ئه‌وانه‌ی له به‌ر ئیمانداری و به قسه‌ی ئیمامه‌که‌یان ده‌که‌ن که ئه‌و که‌سه دژی خودایه و پێوسته بکوژرێ وه‌ک بکوژانی میکۆنوس و ویه‌ن. به‌ڵام ده‌سته‌ی دووهه‌می بکوژان ئه‌وانه‌ن که له بنەڕەتدا جینایه‌تکارن، چێژ له کوشتن وه‌رده‌گرن و بۆ پاداش ئه‌و کاره ده‌که‌ن بۆ وێنه بکوژانی فه‌رۆخزاد یان فروهه‌ر له‌و ده‌سته بکوژانه بوون.\nیەکێکی دیکە لە بەشدارانی ئەو سمینارە گوڵاڵه شه‌ره‌فکه‌ندی ئه‌ندامی کۆمیته ناوه‌ندی حدک بوو. ناوبرا گوتی گرینگه له‌و ڕۆژه‌دا چه‌ند مه‌سه‌له باس بکرێ. یه‌که‌م هۆکاری تێرۆری شه‌ره‌فکه‌ندییه، دووهه‌م پرۆسه‌ی دادگای میکۆنۆس و ده‌سکه‌وته‌کانی بۆ کورد و ئێرانی و سێهه‌م ئه‌و داوایانه‌ی که ده‌کرێ له ڕووی ئه‌م ده‌رسانه ڕووبه‌ڕووی کۆمه‌ڵگای نێوده‌وڵه‌تی بکرێته‌وه بۆ به چۆکدا هێنانی ڕژیمی ئێران. ناوبراو گوتی له بیرمان بێت له‌و سه‌رده‌مه‌دا ئیدی گرفتی منی کورد یان ئێرانی ته‌نیا گرفتی من نییه، به‌ڵکو گرفتی هه‌موو دونیایه چونکه توندئاژۆیی، تێرۆر، سه‌ره‌رۆیی سبه‌ی به‌رۆکی ئێوه له وڵاتانی ئورووپایش ده‌گرێته‌وه بۆیه چاره‌نوسی منی کورد و چاره‌نوسی کۆ‌مه‌ڵگای نێوده‌وڵه‌تی و ئێوه له ئورووپا لێک گرێ دراوه، بۆیە دەبێ له کرده‌وه دا یه‌کگرتوو بین و پشتگیری له داواکانی کورد بکرێ.\nلە دوا بەشی بەرنامەی سمینار دا بەڕێز لۆرد ئێڤیبری داوای لە بەشداران کرد کە باس و پرسیارەکانی خۆیان بکەن کە چەند کەس لە بەشداران پرسیاریان لە پێوەندی لەگەڵ ئێران و پێشێلکاری یەکانی مافی مرۆڤ و بەرنامەی هەستەیی کۆماری ئییسلامی ئێران هێنایە گۆڕ، کە لەلایەن بەڕێز مامۆستا عەبدوڵڵا حەسەنزادە وڵامی پێویسیتیان درایەوە.\nلە کۆتایی بەرنامە دا لۆرد ئیڤبری داوای لێبوردنی لە بەشداران کرد سەبارەت بە بەشدار نەبوونی ئێریک جۆیس ئەندامی پارلمانی بریتانیا کە لە سکاتلەندەوە نەیتوانی بوو بگەڕێتەوە و بەشداری سمینار بێت.\nجێگای ئاماژەیە کە بەشێکی بەرچاو لە میوانانی خارجی و ئێرانی و نوێنەری چەندین حیزب و ڕێکخراوی کوردستانی بەشدار بوون و ئەو سمینارە بوون کە زیاتر لە ٢ سەعات درێژەی کێشا.\nلێرەوە داوای لێبووردن لە هەموو ئەو خۆشەویستانە دەکەین کە لە ڕێگای دوور و نیزیکەوە تەشریفیان هێنابوو و لەبەر نەبوونی جێگا نەیانتوانی بەشداری لەو سمینارە دا بکەن.\nبگه‌رێوه|ئەم بابەتە 4656 جار بینراوە| بینێره| چاپ


ئەردۆغان: "وەبەرھێنەرە نێودەوڵەتییەکان متمانەیان بە تورکیا ھەیە"\nسەرکۆماری تورکیا، رەجەب تەیب ئەردۆغان: "سەرەڕای سەرکردایەتیی کردنی رەگەزپەرستیی دژی سەرمایە و دوژمنایەتی وەبەرھێنان لە لایەن جەھەپەوە، بەڵام وەبەرھێنەره نێودەوڵەتییەکان، درێژە بە متمانەیان بە تورکیا و تواناکەی و ئایندەی روونی دەدەن".\nEnes Kaplan | 09.10.2021\nسەرکۆماری تورکیا و سەرۆکی گشتیی ئاک پارتی، رەجەب تەیب ئەردۆغان: "سەرەڕای سەرکردایەتیی کردنی رەگەزپەرستیی دژی سەرمایە و دوژمنایەتی وەبەرھێنان لە لایەن جەھەپەوە، بەڵام وەبەرھێنەره نێودەوڵەتییەکان، درێژە بە متمانەیان بە تورکیا و تواناکەی و ئایندەی روونی دەدەن".\nرەجەب تەیب ئەردۆغان لە میانی کۆبوونەوەی فراوانی راوێژکاریی رێکخستنەکانی ئاک پارتی لە ئادانا، گوتارێکی پێشکەش کرد.\nلە میانی گوتارەکەیدا ئەردۆغان باسی لە متمانەی وەبەرھێنەرە نێودەوڵەتییەکان بە تورکیا کرد و رایگەیاند: "سەرەڕای سەرکردایەتیی کردنی رەگەزپەرستیی دژی سەرمایە و دوژمنایەتی وەبەرھێنان لە لایەن جەھەپەوە، بەڵام وەبەرھێنەره نێودەوڵەتییەکان، درێژە بە متمانەیان بە تورکیا و تواناکەی و ئایندەی روونی دەدەن".\nسەرکۆماری تورکیا گوتیشی: "لە کاتێکدا کە لەسەر ئاستی جیھانیی وەبەرھێنان بە رێژەی لە سەدا ٣٥ کەمبوویەوە و لە قۆناغێکدا کە زۆر وڵات لەرووی ئابوورییەوە تووشی راوەستان بوون، لای ئێمە وەبەرھێنان بە ھیچ شێوەیەک خێرایی لەدەست نەدا. سەرەڕای کەشوھەوای نەرێنی لە بازاڕە نێودەوڵەتییەکاندا، سەرکەوتوو بووین لەوەی لە ھەناردەدا ئاستی ٢١٢ ملیار دۆلار تێپەڕێنین".\nئەردۆغان رەخنەی توندی لە لایەنەکانی ئۆپۆزسیۆنی تورکیا گرت


لەڕێی دابینكردنی 17 ملیۆن دۆلارەوەئەمریكا هەلی كار بۆ خەڵكی نەینەوا و شنگال دەڕەخسێنێت\nلەڕێی دابینكردنی 17 ملیۆن دۆلارەوە\nئەمریكا هەلی كار بۆ خەڵكی نەینەوا و شنگال دەڕەخسێنێت\nهەولێر/23ی ئایاری 2019/ كۆبونەوەی ژمارەیەك دەزگای راگەیاندن لەگەڵ کونسوڵی گشتی ئه‌مریکا و نوێنه‌ری تایبەتی ئەمریكا بۆ پڕۆگرامه‌کانی یارمه‌تیدانی که‌مینه‌کان فۆتۆ: تایبەت بە كەركوك ناو\nعه‌مار عه‌زیز- هه‌ولێر\nنوێنه‌ری تایبەتی ئەمریكا بۆ پڕۆگرامه‌کانی یارمه‌تیدانی که‌مینه‌کان، جەختیكردەوە لە دابینكردنی 17 ملیۆن دۆلار بۆ رەخساندنی هەلی كار لەڕێی پێدانی قەرزەوە بە خەڵكی پارێزگای نەینەوا و هەروەها قەزای شنگال.\nماکس پریمۆراک، لە كۆبونەوەیەكدا لەگەڵ ژمارەیەك دەزگای راگەیاندن لە نێویاندا دەزگای (كەركوك ناو)، وتی "پاڵپشتی داراییمان بۆ ژماره‌یه‌ک پڕۆژه‌ی گرنگ دابینکردووه له قه‌ره‌قوش، که‌ره‌ملێس، شێخان ته‌لسقوف، لالش، ئه‌لقوش و شه‌نگال و ناوچەكانی تری پارێزگای نەینەوا، ئێستاش پڕۆژه‌یه‌کی زۆر گه‌وره‌مان ده‌ستپێکردووه بۆ ره‌خساندنی هه‌لی کار بۆ پارێزگای نه‌ینه‌وا و قه‌زای شنگال".\nئەو پڕۆژەیە به‌ناوی (قه‌رزه‌کانی ئیشکردن)، وەك ماكس پریمۆراك وتی "پاره به‌شێوەی قه‌زر ده‌ده‌ینه خه‌ڵکی ناوچەكە تاوكو پڕۆژەی خۆیان هەبێت و ئیشبكەن، 17 ملیۆن دولارمان بۆ ئه‌و پڕۆژه‌یە دابینکراوە".\nپاره به‌شێوەی قه‌زر ده‌ده‌ینه خه‌ڵکی ناوچەكە تاوكو پڕۆژەی خۆیان هەبێت و ئیشبكەن\nئەو كۆبونەوەیە پێنجشەممە 23ی ئایار لەكونسوڵخانەی ئەمریكا لە هەولێر بەڕێوەچوو بە بەشداری ستیڤ ڤه‌یگن کونسوڵی گشتی ئه‌مریکا. عەمار عەزیز وەك نێردراوی (كەركوك ناو) ئامادەبوو.\nماکس پریمۆراک، لە سەرەتای كۆبونەوەكەدا وتی "ویلایەتە یه‌کگرتووه‌کان پابه‌ند ده‌مێنێته‌وه به کارکردن له‌گه‌ل هه‌موو پێکهاته ئاینییه‌کان له عیراق به هه‌رێمی کوردستانی عیراقیشه‌وه، به‌رده‌وام ده‌بین له هه‌ماهەنگیکردن و له نزیکه‌وه کارکردن له‌گه‌ڵ هاوشانه لۆکاڵییه‌کانمان هه‌روه‌ها رابه‌رانی کۆمه‌ڵگا بۆ جێبه‌جێکردن و چاودێریکردنی ئه‌و پڕۆگرامانه‌ی له ئێستا و داهاتوشدا كە لەلایەن ئه‌مریکاوە پاڵپشتی دارایی ده‌کرێن له‌سه‌رانسه‌ری وڵاتدا".\nهەروەها وتیشى "پاراستنی مافی هه‌موو پێکهاته ئاینییه‌کان کاری له پێشینه‌ی سه‌رۆک و جێگری سه‌رۆک وه‌زیری ده‌ره‌وه‌ی ئه‌مریکا و به‌ڕێوه‌به‌ری ئاژانسی ئه‌مه‌ریکی بۆ گه‌شه‌پێدانی نیوده‌وڵه‌تییه، ئێمه لێره‌ین و به‌رنامه‌کانی خۆمان به‌رفراوان ده‌که‌ین بۆ زیاتر پشتگیریی و هاوکاریکردنی ئاواره‌کان به تایبه‌ت گه‌ڕانه‌وه‌یان بۆ شوێنه‌کانی خۆیان".\nهەولێر/23ی ئایاری 2019/ عەمار عەزیز، نێردراوی (كەركوك ناو) لە كۆبونەوەیان لەگەڵ کونسوڵی گشتی ئه‌مریکا و نوێنه‌ری تایبەتی ئەمریكا بۆ پڕۆگرامه‌کانی یارمه‌تیدانی که‌مینه‌کان فۆتۆ: تایبەت بە كەركوك ناو\nپه‌یامنێری (که‌رکوک ناو) پرسیاریكرد لە هەریەكە لە کونسوڵی گشتی ئه‌مریکا و ماکس پریمۆراک، له‌باره‌ی به‌رنامه‌ی ئه‌وان بۆ زیاتر دابه‌شکردنی هاوکارییه‌کان به‌سه‌ر ئێزدییه‌کان و جێه‌جێکردنی میکانیزمێکی باشتر بۆ گه‌یاندنی هاوکارییه‌کان.\nستیڤ ڤه‌یگن لە وەڵامدا وتی " لەساڵی 2014ەوە تاوه‌کۆ ئێستا دوو ملیۆن دۆلارمان وه‌کو هاوکاری به‌سه‌ر ئێزیدییه‌کاندا دابه‌شكردووە، ئه‌و هاوکارییانه هه‌مه‌جۆر بون به‌تایبه‌ت له‌ڕوی ته‌ندروستیی و پێداویستی تایبەت، ئێمە به‌رده‌وامده‌بین لە گه‌یاندنی هاوکارییه‌کان و سه‌ردانی مه‌یدانی بۆ که‌مپه‌کان ده‌که‌ین بۆ ئه‌وه‌ی له نزیکه‌وه ئاگاداری گه‌یاندنی هاوکارییه‌کان بین به‌سه‌ر ئاواره‌کاندا".


گواستنه‌وه‌ی دۆسیه‌ی مۆڵه‌تی شۆفێری لە نێوان هاتووچۆی پارێزگاکاندا گواستنه‌وه‌ی دۆسیه‌ی مۆڵه‌تی شۆفێرییە له به‌ڕێوه‌به‌رایه‌تییەکی هاتووچۆ بۆ به‌ڕێوه‌به‌رایه‌تییەکی تری هاتووچۆ له‌سه‌ر داواکاری خاوه‌نی مۆڵه‌ته‌که.\nنوێکردنەوەی مۆڵەتی نوسینگەی فێرکردنی شۆفێری ئۆتۆمبێل هەر نوسینگەیەکی فێرکردنی شۆفێری مۆڵەتەکەی دوای ساڵێک بەسەردەچێت. پێویستە نوسینگەکان ساڵانە مۆڵەتەکەیان نوێ بکەنەوە تاوەکو بتوانن بە شێوەیەکی یاسایی کاری ڕا‌هێنان و فێرکردنی شۆفێری…\nگۆڕینی ئاکاری (صنفی) ئۆتۆمبێلی گەورە گۆڕینی عاره‌بانه هەر ئۆتۆمبێلێکی بارهەڵگری گەورە مافی گۆڕینی عارەبانەکەی هەیە لە فلاتەوە بۆ تانکی، یان لە فلاتەوە بۆ قەلاب یاخود هەر جۆرە عارەبانەیەکی تر بۆ بەکارهێنانی، بە مەبەستی کارکردن.


توركیا هه‌نگاوی كرداری بۆ به‌كارهێنانی چه‌كی ئاو دژ به‌عێراق ده‌ستپێكرد - هيوای کۆرد\nپلەكانی گەرما نزم دەبنەوە 23 خوله‌ك ago\nكۆی داهاته‌كانی شه‌ش مانگی ئه‌مساڵی هه‌رێمی كوردستان ئاشكرا کرا 1كاتژمێر ago\nHome ڕاپۆرت وچاوپێکەوتن توركیا هه‌نگاوی كرداری بۆ به‌كارهێنانی چه‌كی ئاو دژ به‌عێراق ده‌ستپێكرد\nتوركیا هه‌نگاوی كرداری بۆ به‌كارهێنانی چه‌كی ئاو دژ به‌عێراق ده‌ستپێكرد\non: تشرینی یه‌كه‌م 12, 2015 In: ڕاپۆرت وچاوپێکەوتن, عێراق, هەواڵ\nتوركیا هه‌نگاوی كرداری بۆ به‌كارهێنانی چه‌كی ئاو دژ به‌عێراق ده‌ستپێكرد‌و له‌سه‌ره‌تای مانگی (ئۆكتۆبه‌ری 2015)وه ئاوی دیجله‌ی (75%) كه‌مكردۆته‌وه، ئه‌وه‌ش به‌وه‌ی پێشتر له‌یه‌ك چركه‌دا (450) مه‌تر سێجا ئاوی به‌ر ده‌دایه‌وه، به‌ڵام ئێستا ته‌نیا (100) مه‌تر سێجا له‌یه‌ك چركه‌دا به‌رده‌داته‌وه، ئه‌وه‌ش سه‌ره‌تای جه‌نگێكی گه‌وره‌ی چاوه‌ڕانكراوه له‌ناوچه‌كه‌دا كه توركیا له‌و ڕێگایه‌وه ده‌یه‌وێت، هه‌ژمونی خۆی به‌سه‌ر ناوچه‌كه‌دا بسه‌پێنێت.\nناوه‌ندی سڵایتی ئه‌مریكی بۆ توێژنه‌وه‌ی ململانێكان، له‌ڕاپۆرتێكدا له‌باره‌ی به‌كارهێنانی چه‌كی ئاو دژی عێراق‌و سوریا ئاماژه‌ی به‌وه‌كردوه، پرۆژه‌ی به‌نداوی گاپ گه‌وره‌ترین پرۆژه‌ی ئاودێرییه له‌مێژوی مرۆڤایه‌تیدا له‌ناوچه‌كه تا ئێستا یه‌ك بلیۆن دۆلاری ئه‌مریكی تێچوه پرۆژه‌كه‌ش به‌ره‌و كۆتایی ده‌چێت‌و له‌ئێستادا كاریگه‌رییه‌كانی به‌ته‌واوی له‌سه‌ر عێراق ده‌ركه‌وتوه.\nله‌و ڕاپۆرته‌دا كه وه‌ك توێژنه‌وه‌یه‌ك بڵاوكراوه‌ته‌وه، ئاماژه‌ی به‌وه‌كردوه، ئه‌و پرۆژه‌یه وایكردوه توركیا (100%) ده‌سه‌ڵاتی به‌سه‌ر ئاوی دیجله‌دا بشكێت‌و كۆنترۆڵی بكات، ئه‌وه‌ش زیانێكی گه‌وره ده‌گه‌یه‌نێت به‌عێراق، چونكه عێراق ئه‌گه‌ر ڕوباره‌كانی دیجله‌و فوراتی تێدا نه‌مێنێت، ئه‌وا ده‌بێت به‌بیابانێكی كاكی به‌كاكی‌و ژیانی تێدا نامێنێت.\nله‌لایه‌كی دیكه‌وه، (موحسین ئه‌لشه‌مه‌ری) وه‌زیری سه‌رچاوه ئاوییه‌كانی عێراق له‌به‌یاننامه‌یه‌كدا رایگه یاند، وه‌زاره‌ته‌كانی ته‌ندروستی‌و سه‌رچاوه ئاوییه‌كانی عێراق له‌ئێستادا سه‌رقاڵی كۆكردنه‌وه‌ی داتای ئه‌و زیانانه‌ن كه به‌هۆی گرتنه‌وه‌ی ئاوی دیجله‌وه له‌لایه‌ن توركیاوه به‌ر عێراق كه‌وتوه، بۆئه‌وه‌ی وه‌ك سكاڵایه‌ك پێشكه‌ش به‌نه‌ته‌وه یه‌كگرتوه‌كان بكرێت.\nئاماژه‌ی به‌وه‌كردوه، توركیا به‌ئه‌نقسه‌ت ئاوی دیجله‌ی گرتۆته‌وه‌و له‌و ڕێگه‌یه‌وه ده‌یه‌وێت جه‌نگێكی دیكه له‌گه‌ڵ عێراقدا بكات، كه ئه‌وه‌ش تاوانێكی دژه مرۆڤایه‌تیه‌و هه‌رگیز قبوڵ ناكرێت.\nTags: توركیاچه‌كی ئاوسوریاعێراق‌موحسین ئه‌لشه‌مه‌ری\nكۆمه‌ڵی ئیسلامی: ته‌قینه‌وه‌ی دۆخه‌كه چاوه‌ڕوانكراوبو\nپارتی‌به وه‌زیره‌كانی گۆڕان:جارێكی تر نه‌چنه‌وه سه‌ر كاره‌كانتان له‌هه‌ولێرو ده‌ست هه‌ڵبگرن


دەنگی خۆم بۆ خۆم دەنگی تۆش دەخۆمكەركوك لە ململانێی سێ بازنەی هەڵبژاردندا\nپێكهاتە و لایەنە سیاسییەكانی كەركوك لە ململانێیەكی توندان بۆ پەرتكردنی دەنگی یەكتر و كۆكردنەوەی دەنگی خۆیان، ئەوەش دوای ئەوەی پارێزگای كەركوك كرایە سێ بازنەی هەڵبژاردنەوە.\nپەرلەمانی عیراق لە كانونی یەكەمی 2019دا یاسای هەڵبژاردنی ئەنجومەنی پارێزگاكانی پەسەندكرد، جگە لە بڕگەی "فرەبازنەیی هەڵبژاردن" و كێشی كورسی پەرلەمانی نەبێت، كە تائێستا جێی ناكۆكی نێوان كوتلە و لایەنە سیاسییەكانە بەتایبەت لە پارێزگای كەركوك.\nهەرچەندە بڕیاربوو لە 10ی ئەم مانگە ئەو بڕگەیە لەناو پەرلەماندا یەكلاییبكرێتەوە، بەڵام بۆ كاتێكی نادیار دواخرا، لەوكاتەوە هەر لایەنێك تاوتوێی بژاردەكانی خۆی دەكات لە چۆنیەتی دابەشبونی بازنەكان بەپێی بەرژەوەندی خۆی و بە لەبەرچاوگرتنی دەنگەكانی لەناوچە جیاوازەكان.\nیەكێتی و پارتی، دوو حزب و دوو بۆچون\nیەكێتیی نیشتیمانیی كوردستان، كە لە چوار خولی رابردوی پەرلەمانی عیراقدا زۆرینەی كورسییەكانی كەركوكی بردووە، پێداگری دەكات لەسەر بۆچونەكانیان لەبارەی ئەو سێ بازنەی هەڵبژاردنەی بۆ كەركوك دانراوە.\nعەلی قەڵایی، لێپرسراوی بەشی هەڵبژاردنی مەڵبەندی کەرکوکی یەکێتی، بە (كەركوك ناو)ی وت "چوار بۆ پێنج بژاردەیان لەبەردەستدایە بۆ ئەو سێ بازنەیە، بەگشتی پێمانوایە بازنەكان چەند پەرتبن، بۆ ئێمە قازانجە... دەمانەوێت لە دەرەوەی شار و ناو شاریش سود لە كورسی نێو بازنەكان ببینین".\nیەكێك لە بژاردەكانی یەكێتی ئەوەیە، هەردوو ناحیەی لەیلان و قەرەهەنجیر لەگەڵ چەند گەڕەكێكی ناوەندی شار، لەوانە پەنجە عەلی، باروتخانە، ئیسكان و ئیمام قاسم یەك بازنەی هەڵبژاردن بێت.\nیەكێتی لەو حاڵەتەدا پێشبینی ئەوە دەكات كە تەواوی كورسییەكانی ئەو بازنەیە بۆ خۆی ببات، ئەوەش بە پشتبەستن بە هەڵبژاردنەكانی رابردوو.\nبژاردەیەكی تری ئەو حزبە، ئەوەیە ناحیەكانی شوان، پردێ و ناحیەی تازە، لەگەڵ بەشێك لە ناوەندی شار لەوانە رەحیماوا، ئەڵماس و تەپە تا دەگاتە بینای پارێزگای كەركوك یەك بازنەی هەڵبژاردن بن، واتە دەنگی ئەو ناوچانە لەسەر بەشێكی مەڵبەندی شاری كەركوك بن.\nیەكێتی پێداگری لەسەر بژاردەیەكی تریش دەكات، ئەوەش قەزای ناوەندی كەركوك، لەگەڵ داقوق و دوبز یەك بازنە بێت، جگە لە حەویجە كە پێیانباشە بازنەیەكی سەربەخۆ بێت.\nعەلی قەڵایی، وتی "ئەگەر قەزاكانی دەرەوەی كەركوك، سێ یان چوار كورسی هەڵبژاردنیان بەر بكەوێت، ئێمە دەتوانین كورسییەك ببەین، لەو دوو بژاردەیەی یەكەمیش پێنج كورسی دەبەین و شەڕ بۆ كورسی شەشەم دەكەین... بەگشتی چاومان لە حەوت كورسییە بەپێی خەمڵاندنی خۆمان بۆ شێوازی بازنەكان".\nبەگشتی چاومان لە حەوت كورسییە\nلەو بژاردانەدا، یەكێتی هەم دەست بە دەنگەكانی خۆیەوە دەگرێت، هەم دەنگی نەیارەكانی پەرتدەكات.\nبەڵام پارتی دیموكراتی كوردستان، پێداگریی دەكات لەوەی ناوەندی شار یەك بازنەی هەڵبژاردن بێت، قەزای حەویجە یەك بازنە و تەواوی قەزاو ناحییەكانی تریش بازنەیەك بن.\nئەو حزبە لەم حاڵەتەدا شەڕ بۆ دەنگی ناوەندی شار لەلایەك و قەزاو ناحییەكانی تریش دەكات.\nعەلی قەڵایی وتی "ئەو بژاردەیەی پارتی لە بەرژەوەندی كورد و یەكێتیش نییە و دەبێتەهۆی پەرتكردنی دەنگی كورد".\nكۆتای ژن یارییەكەی لە توركمان تێكدا\nلە سەرەتادا بیروبۆچونی زاڵ ئەوە بوو پارێزگای كەركوك بكرێتە دوو بازنەی هەڵبژاردن، ناوەندی شار بازنەیەك و قەزاو ناحییەكانیش بازنەیەك، ئەوەش بەلای توركمانەوە باشتر بوو وەك سێ بازنە.\nكه‌ركوك، 2018، ناڕه‌زایی لایه‌نگرانی حزبه توركمانییه‌كان دژی كۆمسیۆنی هه‌ڵبژاردنه‌كان فۆتۆ: كاروان ساڵحی\nبەڵام پرسی سێ كورسی بۆ كۆتای ژن، یارییەكەی تێكدا، بەهۆیەوە پارێزگاكە كرایە سێ بازنە و لەهەر بازنەیەك كۆتایەكی ژن جێگیركرا. ئەوە كاریگەری دەبێت لەسەر پەرتكردنی دەنگی توركمان.\nئەحمەد رەمزی، لێپرسراوی بەشی هەڵبژاردنی بەرەی تورکمانی، بە (كەركوك ناو)ی وت "نامانەوێت لەئێستادا هیچ بژاردەیەک بۆ راگەیاندنەکان ئاشکرا بکەین... ژورێکی ئۆپەراسیۆنمان بەهاوبەشی لەگەڵ نوێنەرانی تورکمان لە بەغدا پێکهێناوە و کاری جدی لەسەر ئەو پرسە دەکەین".\n"شەڕی سەرەتای ئێمە ئەوەبوو پارێزگاکە یەک بازنە بێت، دوو بازنەش باشتر بوو، بەهیچ شێوەیەك لەگەڵ سێ بازنە نەبوین، بەڵام تازە ئەوە بووە بە ئەمری واقع و ئێستا سەرقاڵی گفتوگۆین بۆ چۆنیەتی دابەشکردنی ناوچەکانی کەرکوک و دەرەوەی بەسەر ئەو بازنانەدا".\nعەرەب بەرچاوی رون نیە\nپێكهاتەی عەرەب جگە لە ململانێكردن لەگەڵ نەتەوەكانی تر، نێو ماڵی خۆیشی پەرتە و هەندێكیان تەنانەت شەڕی ئەوە دەكەن بازنەكان چۆن لەسەر بنەمای جوگرافیای هۆز و عەشیرەتەكان دابڕێژرێن.\nحاتەم تائی، وتەبێژی ئەنجومەنی عەرەبی کەرکوک – راكان سەعید، پارێزگاری كەركوك یەكێكە لە سەرەكردەكانی-، دەڵێت بەرچاوی ئەوان هێشتا رون نییە تا بچنە ناو وردەكاریی دابەشكردنی بازنەكانەوە.\n"دەمانەوێت بزانین لە دیاریكردنی بازنەكانی هەڵبژاردندا، ناوەندەکانی هەڵبژاردن لەیەک دەدرێن، یاخود یەکە ئیدارییەکان. بۆیە دیار نییە كۆی پرۆسەكە بەرەو كوێ دەڕوات".\nهەرچۆنێك بێت پێكهاتەی عەرەب بەهۆی بونی ناوچەی داخراوەوە لەوانەش قەزای حەویجە، پێدەچێت سود لە سێ بازنەیی ببینێت، ئەگەر بتوانێت بازنەكانی تر بەپێی دابەشبونی دەنگەكانیان لە بەرژەوەندی خۆی یەكلاییبكاتەوە.\nحاتەم تائی، وتی "ئەگەر دابەشكارییەكە سەرەتا لەسەر بنەمای ئیداریی یان ناوەندەكانی هەڵبژاردن رون بێتەوە، ئەوكات ئێمە بەرچاوی زیاترمان دەبێت".\nئەو پێیوایە پەرلەمان سەرەتا دەبێت چۆنیەتی دابەشكارییەكە بۆ هەموو پارێزگاكان رونبكاتەوە، نەك بە میزاجی حزب و پێكهاتەكان و بە پێویستیشزانی یەك بنەما هەبێت بۆ دابەشكارییەكە، نەك هەر پارێزگایە و بەشێوەیەك بێت.\n"كێشەی دابەشكاریی بازنەكان تەنیا نەتەوەیی نییە، تەنانەت هەندێك لایەن دەیەوێت هەموو هۆزێک لەبازنەیەکدا هەبن، بەمەش دەردەکەوێت ململانێیەکان گەیشتونەتە ئاستی هۆزگەرایی"، حاتەم تائی وایوت.\nئەو ململانێیە لەكاتێكدایە عەرەب دوو بەرەی دژ بەیەكی هەیە بۆ هەڵبژاردنەكانی داهاتوو كە بەسەر هەردوو عەشیرەتی عوبەیدی و جبوریدا دابەشبون.\nبەپێی زانیارییەكانی (كەركوك ناو)، بەشێكی عەرەب لەگەڵ ئەوەدان قەزای داقوق لەگەڵ ناوەندی كەركوكدا بێت و هەردوو قەزای حەویجە و دوبزیش یەك بازنە بن، ئەم بژاردەیە تاڕادەیەك توركمانیش پشتگیری دەكات، بەهۆی بونی دەنگدەرەكانی لە قەزای داقوق.


عێراق یەکەم هەنگاوی بە ئامانجی کەمکردنەوەی خۆڵبارین گرتەبەر\n9532 جار خوێندراوەتەوە\nئەمیندارێتی بەغدا رایگەیاند، ئەمڕۆ یەکەم هەڵمەتی رووبەڕووبوونەوەی دیاردەی بەبیابان بوون و کەمکردنەوەی خۆڵبارین لە شاری بەغدا دەستی پێکرد. دەشڵێت، "لە قۆناغی یەکەمدا هەزاران درەخت دەچینرێت بە ئامانجی گۆڕینی بەغدا بە ناوچەیەکی سەوز".\nئەمڕۆ شەممە، عەمار موسا کازم ئەمینداری پارێزگای بەغدا راگەیەنراوێکی بڵاوکردەوە، بە ئامانجی رووبەڕووبوونەوەی دیاردەی بە بیابان بوون و خۆڵبارین لە "نۆکەندی سوپا"وە یەکەم قۆناغی هەڵمەتی چاندنی هەزاران درەخت لە شاری بەغدا دەستی پێکرد.\nئاماژەی بەوەشداوە، "نۆکەندی سوپا" دەکەوێتە بەشی رەسافەی شاری بەغدا و شوێنێکی گرنگە و ماوەیەکە پشتگوێخراوە.\nراگەیەنراوەکە ئەوەشی خستووەتەڕوو، هەڵمەتەکە لەسەر رووبەری چوار دۆنم زەوی دەستی پێکردووە بە ئامانجی گۆڕینی ناوچەکە بۆ ناوچەیەکی سەوز و دروستکردنی ژینگەیەکی تەندروست بۆ شاری بەغدا.\nئەمە لەکاتێکدایە، لەم ساڵدا زیاتر لە ٢٠ شەپۆلی خۆڵبارین رووی لە هەرێم و عێراق کردووە و لەو ژمارەیەش بەگوێرەی کەشناسی عێراق ١٠ شەپۆلی خۆڵبارینی چڕ رووی لە وڵات کردووە و بەهۆییەوە سەدان کەس رەوانەی نەخۆشخانە کران و ژمارەیەکیش هاوڵاتیی گیانیانلەدەستدا.\nهەر ئەمڕۆ، کەشناسی عێراق رایگەیاند، لەمڕۆوە شەپۆلێکی دیلەی خۆڵبارین روو لە ناوچەکانی باشور و ناوەڕاستی وڵات دەکات و پلەکانی گەرماش دادەبەزن.


مه‌سعود بارزانی سه‌رۆكی پارتی دیموكراتی كوردستان له په‌یامێكی پیرۆزبایی به‌بۆنه‌ی جه‌ژنی ره‌مه‌زانه‌وه داواده‌كات، له‌پێناو ڕووبه‌ڕووبوونه‌وه‌ی ته‌حه‌دییات و تێپه‌ڕاندنی ئه‌م دۆخه ناهه‌مواره گشت لایه‌نه‌كان له‌بری یه‌كترشكاندن و دروستكردنی گرژی و ناكۆكیی زیاتر، هاوكاری یه‌كتر بن.\nده‌قی په‌یامی مه‌سعود بارزانی سه‌رۆكی پارتی دیموكراتی كوردستان به‌بۆنه‌ی جه‌ژنی ره‌مه‌زان\nبه‌بۆنه‌ی هاتنی جه‌ژنی ڕه‌مه‌زانی پیرۆزه‌وه گه‌رمترین پیرۆزبایی ئاراسته‌ی موسڵمانانی جیهان و عێراق به گشتی و موسڵمانانی كوردستان به تایبه‌تی ده‌كه‌م. پیرۆزبایی جه‌ژنی ڕه‌مه‌زان له خانه‌واده‌ی سه‌ربه‌رزی شه‌هیدان و پێشمه‌رگه قاره‌مانه‌كان و هه‌روه‌ها كارمه‌ندانی ده‌زگا ئه‌منی و ته‌ندروستییه‌كانی كوردستان و هه‌موو لایه‌نه په‌یوه‌ندیداره‌كان ده‌كه‌م كه له ماوه‌ی چه‌ند مانگی ڕابردوو له‌پێناو پاراستنی سه‌لامه‌تیی هاووڵاتیان زه‌حمه‌ت و شه‌ونخونیی زۆریان بینیوه.\nبه‌داخه‌وه به‌هۆی په‌تای كۆرۆنا و قه‌یرانه سیاسییه‌كانی عێراق و دۆخی خه‌راپی ئابووریی ناوخۆیی و جیهانی، هه‌رێمی كوردستان له دۆخێكی ناهه‌موار و هه‌ستیار و له‌به‌رده‌م ته‌حه‌ددیاتی تازه‌دایه. جه‌ژنی ڕه‌مه‌زانی پیرۆز به ده‌رفه‌ت ده‌زانم كه داوا له لایه‌نه سیاسییه‌كانی هه‌رێمی كوردستان بكه‌م، له‌پێناو ڕووبه‌ڕووبوونه‌وه‌ی ته‌حه‌دییات و تێپه‌ڕاندنی ئه‌م دۆخه ناهه‌مواره له ئاست به‌رپرسیارێتیی نه‌ته‌وه‌یی و نیشتیمانیدا بن و ڕێگه‌ی ته‌بایی و برایه‌تی و یه‌كڕیزی بگرنه به‌ر. داوا له گشت لایه‌ك ده‌كه‌م له‌بری یه‌كترشكاندن و دروستكردنی گرژی و ناكۆكیی زیاتر، پێكه‌وه و بۆ چاره‌سه‌ركردنی گرفته‌كانی خه‌ڵك و نه‌هێشتنی كۆسپ و ته‌گه‌ره‌كانی به‌رده‌م گه‌لی كوردستان هاوكاری یه‌كتر بن. ئه‌وه چاوه‌ڕوانیی خه‌ڵكی كوردستانه له هه‌موو لایه‌نه سیاسییه‌كان و هه‌رچی ده‌ستكه‌وت و سه‌ركه‌وتنی گه‌لی كوردستانیش هه‌بووه له سایه‌ی یه‌كڕیزی و هه‌ست به به‌رپرسیارێتی لایه‌نه‌كان هاتووه‌ته كایه‌وه. له‌وه‌یش دڵنیام كه گه‌لی كوردستان پشت به خودای گه‌وره به سه‌ربه‌رزییه‌وه ناخۆشی و قه‌یرانه‌كان تێده‌په‌ڕێنێت.\nله‌و بۆنه پیرۆزه‌دا هیوای خۆشی و به‌خته‌وه‌ری بۆ گشت هاووڵاتیانی خۆشه‌ویستی كوردستان ده‌خوازم و ئومێدی ئه‌وه ده‌خوازم خودای گه‌وره ڕۆژوو و عیباده‌تی هه‌موو موسڵمانانی قبووڵ كردبێت و ئه‌و جه‌ژنه ببێته مایه كۆتایهاتنی تیرۆر و نه‌خۆشی و نه‌هامه‌تییه‌كان و گه‌ڕانه‌وه‌ی ئارامی و ئاشتی بۆ سه‌رجه‌م مرۆڤایه‌تی.\n30ـی ڕه‌مه‌زانی 1441ـی كۆچی\n23ـی 5ـی 2020ـی زایینی


هێزه‌کانی ئاسایشی كوردستان\nوەزارەتی خوێندی باڵا\nوەزارەتی کاروباری کۆمەڵایەتی\nوەزارەتی شەهیدان و ئەنفالکراون\nف. هەماهەنگی و بەدواداچوون\nف. پەیوەندیەکانی دەرەوە\nسەرۆک وەزیران مەسرور بارزانی\n"كوردستانێکی به هێز ، واتا كوردستانێكى يەكگرتوو. حکومەتێک خزمەتی ھاووڵاتییان بکات نەک بە پێچەوانەوە"\nهەمەجۆرکردنی ئابووری کە زەمینەی گەشەپێدانی ئابووری بۆ هەموو جۆرە چاکسازییەک دابین بکات\nحکومەتی نوێ، کوردستانێکی بەهێز و کراوە بە ڕووی جیهاندا پێکدەهێنێت. لە هەمووشی گرنگتر حکوومەت خۆی بۆ خزمەتکردنی هاووڵاتیانی هەرێمی کوردستان تەرخان دەکات.\nپەیوەندییەکانی نێوان هەولێر و بەغدا\nحكوومه‌تی ئێستا، نوێنه‌رایەتی سه‌رده‌مێكی نوێی هه‌رێمی كوردستان ده‌كات، ئه‌وه‌ش واتا په‌یوه‌ندییه‌كی نوێ له‌گه‌ڵ هاوبه‌شه‌كانمان له كۆماری عێراقی فیدرال\nسەرۆکی حکومەتی هەرێمی کوردستان پیرۆزبایی لە رێکخەری گشتی بزووتنەوەی گۆڕان دەکات\nئێوارەی ئەمڕۆ شەممە 2019/9/14 مەسرور بارزانی سەرۆکی حکومەتی هەرێمی کوردستان لە پەیوەندییەکی تەلەفۆنیدا پیرۆزبایی لە رێکخەری گشتی بزووتنەوەی گۆڕان عومەری سەید عەلی کرد بە بۆنەی هەڵبژاردنەوەی بە رێکخەری گشتی بزووتنەوەی گۆڕان.\nلە کۆبوونەوەکەدا گفتوگۆ لەبارەی پێشهات و پەرەسەندنەکانی عێراق و ناوچەکە کرا. سەرۆکی حکومەتی هەرێمی کوردستان تیشکی خستە پەیوەندییەکانی نێوان هەرێمی کوردستان و حکومەتی فیدراڵی عێراق و ئاماژەی بەوە کرد کە گفتوگۆکانمان لە گەڵ بەغدا بەردەوامن و ئامانجی سەرەکیمان ئەوەیە بگەینە رێککەوتن بەشێوەیەک کە مافە دەستوورییەکانمان پارێزراو بێت .\nوەزیری دەرەوەی ئەمەریکا پەیوەندییەکی تەلەفۆنی لەگەڵ سەرۆک وەزیرانی هەرێمی کوردستان ئەنجامدا\nدوای نیوەڕۆی ئەمڕۆ سێشەممە 23/7/2019 مایک پۆمپێیۆ وەزیری دەرەوەی ئەمەریکا لە رێی تەلەفۆنەوە پەیوەندی بە مەسرور بارزانی سەرۆک وەزیرانی هەرێمی کوردستانەوە کرد. وەزیری دەرەوەی ئەمەریکا لە سەرەتادا دووبارە پیرۆزبایی لە سەرۆک وەزیران کرد و هیوای سەرکەوتنی بۆ حکومەتی هەرێمی کوردستان خواست و دووپاتی لە گرنگی پەیوەندی دۆستانەی نێوان ئەمەریکا و هەرێمی کوردستان کردەوە و ئاماژەشی بەوەدا کە حکومەتی ئەمەریکا پشتیوانی لە هەوڵەکانی کابینەی نوێی حکومەتی هەرێمی کوردستان دەکات بەتایبەتی لە بواری ئەنجامدانی چاکسازی ئابووری.\nبەرنامەی کاری کابینەی نۆیەمی حکومەتی هەرێمی کوردستان


«ئه‌وه‌ی قاچی درێژكات، ده‌ستی درێژ ناكات»\nسامان ساڵح فەرەج\nده‌گێڕنه‌وه؛ مامۆستا سه‌عیدی كوڕی حه‌سه‌نی كوڕی ئه‌حمه‌دی حه‌له‌بی، كه له‌ساڵی 1188ی كۆچی له‌دایكبووه‌و منداڵێتی له‌حه‌له‌ب و گه‌وره‌بوونی له‌شام به‌سه‌ربردووه، له‌سه‌روه‌ختی خۆیدا یه‌كێك له‌زانا گه‌وره‌كان و فه‌قیهی شام ده‌بێت و له‌مزگه‌وتی ئومه‌وی وانه ده‌ڵێته‌وه، پیاوێكی زانا و به‌عیزه‌ت و خاوه‌ن كه‌رامه‌تی راسته‌قینه‌ی خۆی بووه، ته‌مه‌نی له‌خزمه‌تی خه‌ڵك و خوادا به‌سه‌ربردووه.\nرۆژێك ئیبراهیم پاشای میسر، كه پاشای ئه‌وكاتی شام بووه، ده‌چێته مزگه‌وت و له‌پێشوازیدا چه‌ندین كه‌سی وه‌ك: پیاوماقوڵ و به‌ناوبانگ و بازرگان و ماستاوچی و دووڕوو وه‌ستاون. كاتێك ده‌پرسن؛ كه‌س هه‌یه نه‌هاتبێته پێشوازیی پاشا؟ ده‌ڵێن؛ به‌ڵێ، شێخ سه‌عید حه‌له‌بی نه‌هاتووه. كاتێك پاشا ده‌بینێت شێخ سه‌عیدو خوێندكاره‌كانی له‌سوچێكی مزگه‌وت دانیشتوون و وانه ده‌خوێنن، له‌كاتی چوونه ژووره‌وه‌و نزیكبوونه‌وه‌ی پاشاشدا شێخ سه‌عید، كه دانیشتووه‌و قاچیشی راكێشاوه، هیچ له‌شوێنی خۆی ناجووڵێت و خۆی تێكنادات.\nپاشا ئه‌م هه‌ڵسوكه‌وته‌ی شێخ سه‌عیدی زۆر له‌لا گران ده‌بێت و دوای هاتنه ده‌ره‌وه‌ی له‌مزگه‌وت، ده‌ستوپێوه‌نده‌كه‌ی “كوڕه‌كان” هانیده‌ده‌ن سزای شێخ سه‌عید بدات، پاشایش له‌سه‌ره‌تادا هه‌مان بیروبۆچوونی ده‌بێت، به‌ڵام دواتر په‌شیمان ده‌بێته‌وه‌و بڕیار ده‌دات خه‌ڵاتێكی گرانبه‌های بۆ بنێرێت و به‌یه‌كێك له‌به‌رده‌سته‌كانیدا یه‌ك هه‌زار لیره‌ی ئاڵتونی بۆ شێخ سه‌عید ره‌وانه ده‌كات. نوێنه‌ری پاشا ده‌چێته لای شێخ سه‌عید و له‌ناو قوتابییه‌كاندا ده‌ڵێت: ئه‌وه هه‌زار لیره‌ی ئاڵتونه، پاشا بۆی ناردوویت، شێخ سه‌عیدی به‌عیزه‌تیش ده‌ڵێت: “بڕۆ به پاشاكه‌ت بڵێ، ئه‌وه‌ی قاچی درێژكات، ده‌ستی درێژ ناكات”!.\nبۆ رۆژگاری ئه‌مڕۆ، له‌م به‌سه‌رهاته‌وه وانه‌ی زۆر به‌سوود فێرده‌بین، كه بۆ هه‌موو ته‌مه‌ن و هه‌موو سه‌رده‌مێك راست و دروسته، ئێستا هاوشێوه‌كانی ئیبراهیم پاشا و ده‌ستوپێوه‌نده‌كانی، زۆربوون و له‌هه‌موو قه‌باره‌یه‌ك پیاوی به‌ناو گه‌وره‌ی، به ناوه‌رۆك بچووك، له‌سه‌رجه‌م ئاسته‌كاندا هێنده زۆرن ناژمێردرێن. هه‌موویان هێنده بچووك و گرگنن، رۆژانه به‌ته‌ڵه و داوی جیاواز به‌رنامه‌ی شكاندنی نه‌فس و كه‌رامه‌تی پیاوو ژنه به‌عیزه‌ته‌كان داده‌نێن، تا بیانهێننه ئاستی خۆیان.\nخۆشبه‌ختی بۆ ئه‌و كه‌سه‌ی كه هێنده پشتی به‌خوای خۆی ئه‌ستووره، كه ناكه‌وێته داوی گروپه مافیاو پێڕه ماستاوچی و شه‌ڕواڵ پیس و راوچیه‌كانی ئه‌و به‌رپرسانه‌ی كه له‌هه‌موو قوژبنێكی ئه‌م وڵاته‌دا، هه‌ر له‌به‌ڕێوه‌به‌ری قوتابخانه و مامۆستای زانكۆو رۆژنامه‌نووس و به‌ڕێوه‌به‌ری رێكخراوو فه‌رمانگه‌كانه‌وه، هه‌تا ئاسته باڵاكانی حكومه‌ت سیخناخ بووه لێیان.\nسه‌رچاوه‌ی هه‌ندێك له‌زانیارییه‌كان سه‌باره‌ت به شێخ سه‌عید حه‌له‌بی:\n1- وتارێكی به‌ڕێز د. عوسمان محه‌مه‌د غه‌ریب، له یوتیوب، 10/9/20212.\n2- پێگه‌كانی books.rafed.net و tarajm.com.\n3- پۆرتره‌یتی شێخ سه‌عید، له هه‌ژماری رجال المجد ضائع، وه‌رگیراوه


دڵشاد مەجید: گروپی 15و نێچیرڤان بارزانی.! – WTARIKURD\nلە ڕۆژی 25- 11 ی ئەمساڵ ھەر پێنج حزبی کوردستانی لەبەغداد( نەوەی نوێ و ئایندە بە (4) نوێنەر، بزووتنەوەی گۆران بە ( 5) نوێنەر، کۆمەڵی ئیسلامی بە (2) نوێنەر، یەکگرتووی ئیسلامی بە (2) نوێنەر، ھاوپەیمانیەکەی دکتۆر بەرھەمیش بە ( 2) نوێنەر ) یەکەم کۆبوونەوەی خۆیان سازدا. بڕیاری پێکھێنانی گروپی 15 یان دا.\nئامانج لە پێکھێنانی ئەو گروپە چیە.؟\n* سەرەتا وەک گروپێک کار بکەن و خۆیان بە کوتلەو لایەنەکانی ناو پەرلەمانی عیراق بناسێن.\n* دواتر لە دەرفەتێکی گونجاو وەک کوتلەیەکی 15 ئەندام پەرلەمانی بەناوێک خۆیان بناسێن.\n* ئەم گروپە بە پلەی یەکەم لەبەرامبەر ئەو قروغکاریەی پارتی و بە دەرەجە دوو بۆ یەکێتی پێک ھێنراوە.\n* ھەروەھا مەبەستیانە کە بەسەرجەم لایەنە سیاسیەکان بڵێن، کە پارتی تاکە نوێنەری کورد نیە، ئەو 25 کورسیەی پارتی تەنیا نوێنەری پارتین، ھەروەھا بەھەمان شێوەش بۆ یەکێتی.\n* ئەم گروپە ھەوێنی، ئەو کارە دەستەجمعیەی ئەو پێنج حزبە بوو بۆ گفتووگۆکردن لەگەل پارتی و یەکێتی بۆ دابەشکردنی سەرۆک و بریاردەر (موقەڕر) ی لێژنەکانی ناو پەرلەمانی عیراق چەکەرەی کرد.\n* ھەروەھا ئەم گروپە ھەوڵیان داوە بەناوی گروپەکە لەگەل سەرۆکی پەرلەمان ( محەمەد حەلبوسی) و چەندین ھێزی تری سیاسی عیراقی و یەکێتی نیشتمانی بە ناڕاستەوخۆ قسەیان کردووە. داوایانکردووە ئەگەر ھەر لایەنێک لەناو پرۆسەی سیاسی عێراق یا کوردستان ھاوکاریان بکا ئەوانیش ئامادەن ھاوکاری ئەو لایەنە بکەن. بەڵکو ئامادەن لەگەل پارتیش کاربکەن، بەمەرجێ ئەگەر پارتی دەست لەقرۆغکاری ھەڵبگرێ.\nدڵەڕاوێکی ئەو گروپە و ڕێگرەکانی بەردەم ڕاگەیاندی وەک کوتلەیەکی پەرلەمانی چیە.؟\nئەمرۆ 24- 12 دیسانەوە ئەو گروپە کۆبوونەوەو، پێشنیار کرا، کە گروپەکە بکرێتە کوتلەیەکی پەرلەمانی و ناوێکی بۆ دابنرێ. بەڵام لەبەر ئەم ھۆکارانە ئەو ھەوڵە سەری نەگرت.\n* بەخوێندنەوەیان بۆ وەزعی سیاسی عیراقی ئێستا عەملیەی سیاسی لەعیراق راوەستاوە، حکومەتی عیراق، حکومەتی كاربەڕێکرە و پەرلەمانیش لەسەروبەندی چاوەڕوانی ھەڵبژاردنی پێشوەختە. ڕاگەیاندن و ڕانەگەیاندی ئەو کوتلەیە، ھیچ لەدۆخی ئەو پێنج حزبە ناگوورێ.\n* ھەندێک ھێز لەناو گروپەکە لەژێر گوشاری حزبەکانیان، دوودڵن لە زیاتر ڕووچوونە ناو ووردەکاریەکان. بۆ نموونە بزووتنەوەی گۆڕان، بۆتە دووبەش دوو بەرە، ( 2 ) ئەندامانیان ( کاوە محەمەد و و دکتۆر غالب محەمەد ) سەبارەت بەم مەسەلەیە ھیچ گوێ بە داخوازیەکانی حزبەکەیان نادەن. بەڵام ( دکتۆر یوسف و دکتۆرە بەھار) لەژێر گوشارێکی زۆری گردەکەن، گردەکەش لەبەر گوشارەکانی پارتی ناچارە گوشار لەدکتۆر یوسف سەرۆکی فراکیسۆنی گۆران بکا. کەچی ھوشیار عەبدوڵاش لەو نێوەندە پاز پازێن دەکا. تا ئێستا خۆی یەکلانەکردۆتەوە..\n* خاڵی ھەرە گرنگ ئەوەیە حزبەکان و نوێنەرانەکانی ئەو حزبانە، لەبەر پاشخانی رابردووی حزبەکان و کەسەکان، لەیەک دووندڕن و متمانەیان بەیەک نیە.\n* بەڵام بەشێک لەو کەسانەی ناو گروپەکە ھیوایان وایە، کەئەم گروپە ببێتە ھەوێنی، پێکەوەنانی لیستێکی ھاوبەش لەبەرامبەر پارتی و یەکێتی بۆ ھەڵبژاردنەکانی داھاتووی عیراق.. بەتایبەتی دوای ئەوەی یاسای ( تعدد الدوائر.. فرەبازنەیی) ئەمرۆ لەپەرلەمانی عیراق پەسەند کرا.\nھەراسان بوونی نێچیرڤان بارزانی لەگروپی 15.!\n* دوای دروست بوونی ئەو گروپە لە ڕۆژی 25- 11 ی ئەمساڵ و ھاتنی جێگری سەرۆکی ئەمریکا لە 23- 11. نێچیرڤان بارزانی دەستی بەسەردان و کۆبوونەوەی چڕ کرد لەگەڵ (کۆمەڵ و یەکگرتوو گۆڕان) بۆ ھەڵوەشاندنەوەی ئەو گرووپە.. و دروستکردنی ھاپەیمانی کوردستانی لە بەغداد.\n* ھەروەھا لەدوای سەردانی ( محەمەد حەلبوسیش) لە ڕۆژێ 22- 12 بۆ ھەولێر. دیسانەوە نێچیرڤان بارزانی بەتەلەفۆن لەگەل ( عەلی باپیرو و عومەری سەید عەلی سەلاحەدین بەھادین ) قسەی کرد. داوای لێکردن کە فراکسۆنەکانیان، دەنگ بە(قصی سھیل بۆ پۆستی سەرۆک وەزیران و یاسای نوێی ھەڵبژاردن) بدەن.\nئەمەش دوای ئەوە دێت کە حەلبوسی داوای لەپارتی و نێچیرڤان بەرزانی کرد کە ھێزە کوردیان قەناعەت پێێنێ بۆ ئەو دووپرسە. بەڵام گروپەکە گۆیان بەو داوایانە نەدا و ئەمرۆ لەکاتی دەنگدان لەسەر یاساکە، گروپە 15 کەسیکەکە و یەکێتیەکان ھاتنە دەرەوە لەھۆڵی پەرلەمان. بەڵام فراکسیونی پارتی (نسابی) یاسایی دانیشتنەکەیان خستە سەرپشت، بەڵام تەنیا مەلابەشیر و ڕێبواری سەرۆکی لیژنەی یاسایی دەنگیان بە یاساکە دا.\nتێبینی/ کاتێ بابەتی گروپی ( 15 )م بۆ خوێنەران و روژاند، بەشی زۆری ھاورێیان ئەو ناوەیان پێ سەیر بوو وە نەیابیستبوو. لێرە تێگەیشتم کە ئەو پێنچ حزبە، ماوەی مانگێکە ئەو گروپەیان دروست کردووە. بەڵام بەخەڵکیان ڕانەگەیاندوە، نازانم ئەمە ترسە یا ئیھمالی و گوئپێنەدانە، یانیش نایانەوێ دەرگای ڕاگەیاندنی پارتی لەسەرخۆیان بکەنەوە، لەترسی تەخوین و نان بڕین.؟


بۆچی ناومان نا په‌یسه‌ر؟\nهه‌ركاتێك له زمانی كوردیدا باس له زمان، زاراوه، شێوه‌زار، وشه ده‌كرێت.نابێت نه‌بوونی زمانی ستانده‌ردی كوردیمان بیربچێتەوە، كه سه‌رجه‌م كێشه‌كان بۆ ئه‌وه ده‌گه‌ڕێنه‌وه. چونكە هەبوونی زمانی ستاندار به تایبه‌ت بۆ زمانی كوردی، ده‌بینه خاوه‌نی زمانێكی فه‌رمی كه ده‌توانین له‌و ڕێگایه‌وه كاروباری وڵات، له ده‌زگا فه‌رمییه‌كانه‌وه به‌و زمانه نووسراوی پێ بنووسرێت، په‌رتووكه‌كان نه‌توانن پڕ بن له هه‌ڵه‌ی زمانه‌وانی و قرتاندنی پیتی وشه یان زیادكردنی، گۆڤاره‌كان ناونیشانه‌كانی جوانتر خۆیان پیشان ده‌ده‌ن، بێژه‌ره‌كان كه‌متر زمانیان ته‌ته‌ڵه ده‌كات و به شه‌رمێكه‌وه ده‌ڵێن"ببورن" .\nده‌بینی له وڵاتانی وه‌كو مه‌غریب و لیبیا خه‌ڵكه‌ی به شێوه‌زاری جیاواز یان با بڵیین به زاراوه‌ی جیاوازی عه‌ره‌بی قسان ده‌كه‌ن، بۆنموونه مه‌غربییه‌كان به‌هۆی ژێر ده‌سته‌بوون و داگیركاریان له‌لایه‌ن فه‌ره‌نساوه به زۆری زمانی فه‌ره‌نسی به سه‌ریاندا زاڵه، له بری ئه‌وه‌ی بڵێن"قالو" ده‌بێژن"غالو." هاوڵاتییه‌كی لیبیایش به ئه‌سته‌م ده‌توانی له زمانه عه‌ره‌بییه‌كه‌یان تێبگه‌یت.ئه‌وه‌ش دیسان كاریگه‌ری زمانی ئیتاڵییان پێوه دیاره. به‌ڵام كاتێك موعمه‌ر قه‌ززافی سه‌رۆك پێشووی لیبیا "په‌رتووكی سه‌وز" ده‌نووسێت شای وڵاتی ئه‌و كاتی مه‌غریب شا حه‌سه‌نی دووه‌می كوڕی محه‌مه‌د به زمانی ستانده‌ری عه‌ره‌بی زۆر به ڕه‌وانی ده‌یخوێنێته‌وه و بێ ئه‌وه‌ی هیچ كێشه‌یه‌كی لا درووست بێت.(مه‌گه‌ر له ڕووی فكری قه‌ززافییه‌وه كێشه‌ی هه‌بوو بێت.) .\nئه‌گه‌ر ئه‌م به‌راورد كارییه بهێنینه هه‌رێمی كوردستانه‌وه ئایا قۆخ فرۆشێكی شاری دهۆك، له‌گه‌ڵ باخه‌وانێكی گەرمیان و گەرمەسێر نامه‌یه‌ك بگۆڕنه‌وه؟ به چ زمانێك و چ زاراوه‌یه‌ك ده‌ینووسن؟ دڵنیام به زمانی عه‌ره‌بی ده‌ینووسن.كێشه‌كه دیسان لایه‌نی سیاسی و سیاسه‌تی كورت مه‌ودای حكومه‌تی كوردستان بووه كه كارێكیان نه‌كردووه، زمانێكی یه‌كگرتووی نووسینمان هه‌بێت و هیچ كه‌سێك كێشه‌ی بۆ درووست نه‌بێت. نه‌وام چۆمسكی گه‌وره فه‌یله‌سووف و زمانه‌وان و مێژوو نووس، له پێناسه‌ی كورتی زماندا پێی وایه زمانی ئامرازێكه له ڕێگه‌یه‌وه ده‌توانین په‌یوه‌ندی درووست بكه‌ین یاخود ئامرازێكه بۆ په‌یوه‌ندیكردن.\nئه‌گه‌ر بڕیار بێت ئێمه‌ی كوردی ئه‌م پارچه‌یه زمانێكی كوردی درووست بكه‌ین هه‌موومان له نووسین وه‌كو یه‌ك مامه‌ڵه‌ی له‌گه‌ڵ بكه‌ین، به‌ده‌ر له هه‌وڵی فه‌رمانڕه‌واكان(هه‌وڵیان بۆ نه‌داوه) و ناوه‌نده ئه‌كادیمیه‌كان( نییه یان لاوازن) میدیا ڕۆڵێكی به‌رچاوی ده‌بێت هه‌بێت، نووسه‌ر و ڕۆژنامه‌نووسان به شوێن ئه‌و وشانه بگه‌ڕێن كه مردوون و سه‌رده‌میان به‌سه‌ر چووه. چیرۆكنووسێكی تورك ده‌ڵێت" دشمانێك هه‌بوو، له‌ناو توركیا له بیر كرابوو، چه‌ندین شار و لادێ گه‌ڕام، شه‌ڕم به خه‌ڵكی ده‌فرۆشت تاوه‌كو ئه‌و جنێوه‌م پێبده‌ن، كه‌س نه‌یده‌گوت، تاوه‌كو ڕۆژێك ژنێك مانگای ده‌دۆشی ڕۆیشتم شه‌قێكم له شیره‌كه‌ی هه‌ڵداو و ڕشتم. ئه‌ویش ئه‌و جنێوه‌ی پێدامه‌وه كه من ده‌مه‌ویست، كه گه‌ڕامه‌وه دڵخۆش بووم و جنێوه‌كه‌م له چیرۆكێكمدا جێگه كرده‌وه.".\nكاتێك هاتین و بیرمان له ناونانی په‌یسه‌ر پرێس كرده‌وه، چه‌ندین وشه و فه‌رهه‌نگ له مێشكی هه‌ریه‌كه‌مان گینگڵی ده‌دا، وشه‌ی په‌یسه‌ر سه‌رنجی ڕاكێشایین چونكه ئه‌م وشه‌یه، وشه‌یه‌كی كۆنی هۆرامییه له نێو شیعری شاعیرە گه‌وره‌كانی ئه‌و ده‌ڤه‌ره و له نێو دێڕه‌كانیان گه‌ردو تۆزی بێنازی به‌سه‌ریدا باریبوو، په‌یسه‌ر به واتایی(لێكۆڵینه‌وه)یاخود گه‌ڕان به شوێن ئه‌و شته‌ی لێمان ونبووه، به‌كارده‌هێنرێت. ده‌مانه‌وێت به ماندوو بوون بیسەلمێنیین ئێمه به ده‌ر له كاری میدیای بەرپرسیاریەتیەكی دیكەمان لەسەر شانە، ئەویش هێنان و زیندووكردنەوەی وشه و گرێ و ڕسته‌ی جواننن تاوه‌كو نه‌وه‌یه‌ك پێ بگات بزانن ئێمه ته‌نیا په‌یسه‌ری هه‌واڵ و زانیارییه‌كان نه‌بووین، بگره خه‌مێكی دیكه‌مان هه‌یه ئه‌ویش زمانه‌كه‌مانه.


کوردیپێدیا - موجتەبا میرزادە\n👫 موجتەبا میرزادە | پۆل: کەسایەتییەکان | زمانی بابەت: 🏳 کوردیی ناوەڕاست\nساڵی 1945 لە شاری کرماشانکرماشان لە دایک بووە و تا کلاسی پێنجی سەرەتایی لە شاری ئیلامئیلام ژیاوە و سەرەتایی کاری مووزیکی هەر له و شارە دەست پێکردووە. وەکی میرزادە بۆ خۆی دەڵێ : ئه و یەکەم کەس بووە کە لە شاری ئیلام غیرەتی مناڵان و گەنجانی شکاندووە بۆ ئەوەی مامۆسیقا بژەنێ. مامۆستا مۆجتەبا میرزادە هەر لە سەرەتای مناڵیەوە بە کەڵک وەرگرتن لە کەرەسەی دەوروبەری وەک کاسه و کەوچک و دواتریش بە کەڵک وەرگرتن لە ئامێری فلووت و سەنتوور بە بێ مامۆستا توانی مووزیکێکی سەرتایی فێربێت و لە کلاسی شەشمی سەرەتایی لەگەڵ بنەماڵەکەی دەگەرێتەوە کرماشان. باوکی ناوبراو بە هۆی سەیی بوونیەوە رازی نە بوو کە کورەکەی وەدوای کاری مووزیک کەوێ بەڵام پێداگری و تکای یەکێک لە دۆستانی باوکی، باوکی رازی دەکات ڤیۆڵۆنێک بۆ موجتەبا بکرێت. موجتەبای وریا و شەیدای مووزیک بە ورەیەکی بێ هاوتا شه و و رۆژ خەریکی پروڤە دەبێت و لە ساڵی 1959 دەچێتە رادوێ سنەسنە و لە وێ لەگەڵ ئورکێستری رادوێ بە سەرپرشتی مامۆستا حەسەن کامکارحەسەن کامکار بە ماوەی سالێک دەمێنێتەوە و چەندین بەرهەم تومار دەکەن. ساڵی 1960 دەگەرێتەوە شاری کرماشان و لە تەمەنی 15 ساڵیدا دەچێتە رادوێ کرماشان و وەک مۆسیقارێکی کەم تەمەن بەڵام بە توانا سەدان بەرهەمی بە نرخ و ماندگار بۆ گۆرانی بێژانی کورد تۆمار دەکا و نموونەی بەرچاوی ئەم چالاکیانەش گۆرانیەکانی حەسەن زیرەکحەسەن زیرەک و مەزهەری خالقیمەزهەری خالقی و چەندین گۆرانی بێژی ترە. لە پاش ئەوەی کە بە پیلانی چەند کورد فرۆشێک و زەختی ساواکساواک حەسەن زیرەک لە رادوێ دەر دەکەن مامۆستا میرزادەش لەوێ دڵخۆشی نامێنێ و بۆ درێژەدانی خوێندن و دەولەمەندکردنی ئەزموونی هونەری روودەکاتە شاری تاران و لە ماوەیەکی کەمدا توانی جێگەیەکی بەرز بۆ خۆی دەستەبەر بکات هەموو بەرهەمە فارسیەکان جێگە پەنجەی هونەری ئەوی پێوە دیارە. میرزادە جگە لەوەی بۆ گۆرانی بێژانی ناوداری کورد و فارس مۆسیقای ژەنیوە زوربەی بەرهەمە فارسی و کوردیەکانیش هەر خۆی تەنزیم و ئامادەی کردووە. نابراو جیا لەوەی کە لە ژەنینی مۆسیقدا ستایلێکی تایبەت بە خۆی هەیە چەندین ئامێری وەک ڤیوڵۆن – کەمانچە - سێ تار – چەلۆ بە شێوەیەکی مامۆستایانه و لە ئاستێکی بەرز دەزانی. شایانی باسە جیا له و خاڵانەی ئاماژەی پێدرا سەرپەرەشتی چەندین تیپی مووزیکی بە ناوبانگی لە ئەستۆ بووە لە چەندین وڵاتدا کۆنسێرتی کردووە و بۆ 90 فیلمی سینەمایی مووزیک مەتنی داناوە کە تەنیا ناوی 35 فیلم بەر دەستە. میرزادە ئاهەنگساز و مۆسیقا ژەنێکی نموونە و مامۆستایەکی بە ئەزموون بوو کە لە مێژووی مووزیکی خۆرهەلاتی ناوەراستدا هاوتای پەیدا نابێت و شاهێدی ئەم ئیدعایش بەرهەمەکان و ستایلی هونەری ناوبراوە. لە کاتێکدا کورد هەموو وەخت زیاتر پێویستی بەم جورە بلیمەتانەیە بە داخەوە لە 26-04-200526-04-2005 مامۆستا میرزادە دڵە پڕ لە مێلۆدیەکەی بۆ هەمیشە لە لێدان کەوت و بە کۆچی دوای ئەم بلیمەتە هونەری کوردی تووشی خەسارێکی گەورە هات و بە داخەوە کورد و دەسەلاتی کورد نەیتوانی لە بەرهەمی هونەری و لە ئەزموونی تایبەتی ئەم سوارە چاکە لە زانکۆکانی کوردستان کەڵک وەربگرێت. لیستی ئە و گۆرانی بێژە کوردو فارسانەی که میرزادە موزیکی بۆ ئامادە کردوون یان موزیکی بۆ ژەندون، شایانی باسە ناوی ئەم گۆرانی بێژانەی خوارە وه کورتەیەک لە چالاکیەتۆمار کراووە کانی مامۆستا میرزادە یه وەکی بۆ خۆی ئاماژەی پێکردووە و دەلێ : (لەنێوان ساڵی 1968 تاوە کوو سالی 1978 هیج گۆرانی بێژێک لە ناو فارسەکاندا نە ماوە کە من موزیکم بۆ نەژەندبێ یان موزیکم بۆ ئامادە نە کردبێ) کە واتە زۆر بەر هەمی میرزادە هێشتا برزە و ناوی زۆر گۆرانی بێژی تر ماوە کە ناوبراو موزیکی بۆ ژەندوون و دەبێ هەوڵ بدرێ ئه و ناوانەش کۆکرێتەوە بخرێتە سەر ئەرشیفی چالاکیەکانی مامۆستا میرزادە.\nگۆرانی بێژە فارسەکان : هایدە، مەهەستی، گوگوش، شەجەریان، ئەفسەر شەهیدی، عەهدیە، تاجیک، حومەیرا، مۆعین، ئومید، لەیلافروهەر، ئیرەج حاجی ئەمیری، هومایون کازمی، عەلی رەزا ئیفخاری، ئیرەج مەهدیان، گوڵپا، شەکیلا، پەروا، فەرزین، سوسەن، ئاغاسی، دەیان کەسی تر. گۆرانی بێژە کوردکان : حەسەن زیرەک، ماملێ، خەلیل سددیقی، رەزاسەققایی، عەزیز شاروخ، مورتەزا توندرەو، ئیبراهیم خۆشنەوا، مەزهەری خالقی، حوسەین شەریفی، جەمشید عەزیزخانی، سەید محەمەدسەفایی و چەندین کەسی تر. لیست وناوی هه ندێ له وفیلمه سینه ماییانه ی که (مامۆستا میرزاده) موزیک مه تنی بۆ داناون تێبینی :مامۆستا میرزاده موزیکی مه تنی بۆ نزیکه ی 90 فیلمی سینه مایی و به رنامه ی ته له فزیۆنی داناوه.که یه که م کاری موزیکی بۆ فیلمی سینەمایی دۆرۆشکه چی دا ناوه. گل ها و گلوله ها (1370) درشکه چي (1350) مسافران مهتاب (1366) مدرک جرم (1364) حماسه مهران (1363) تفنگدار (1362) خانه عنکبوت (1362)جايزه (1361) دادا (1361)قرنطينه (1361)اعدامي (1359) پنجمين سوارسرنوشت (1359)بن بست (1357) زن و زمين-خوش غيرت (1357) صمد در به در مي شود (1357) نفس بريده (1357)جاي امن (1356) در امتداد شب (1356) صمد در راه اژدها (1356) ميراث (1355) صمد خوشبخت مي شود (1354)علي کنکوري (1352)عيالوار (1352) حکيم باشي (قيامت عشق) (1352) تختخواب سه نفره (1351)1351) خانه قمرخانم (1351)صمد و سامي، ليلا و لي لي (1351) مردي در طوفان (1351)شاطر عباس (1350) صمد و قاليچه حضرت سليمان (1350) عزيز قرقي (1350)عمو يادگار (1350) لوطي (1350) محلل (1350) کافی شو (به رنامه ی ته له فزیۆنی).\nنووسینی : مامۆستا عەلی عابدی\n#کرماشان | #ئیلام | #سنە | #حەسەن کامکار | #حەسەن زیرەک | #مەزهەری خالقی | #ساواک | #26-04-2005 |\n1. 👁 17-07-2005\n2. 👁 18-03-1946\n3. 👁 26-04-2005\n1. 👁 حەسەن زیرەک و موجتەبا میرزادە و هەندێک لە کارمەندانی رادیۆی کرماشان\n2. 👁 موجتەبا میرزادە بەمنداڵی\n3. 👁 موجتەبا میرزادە، عەزیز شاروخ و حسێنی شەریفی\n📅 رۆژی لەدایکبوون: 18-03-1946\n📅 رۆژی کۆچی دوایی: 17-07-2005 (59 ساڵ)\n➕ ئەم بابەتە لەلایەن: (هاوڕێ باخەوان)ەوە لە: Nov 21 2008 4:00PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jul 17 2020 9:39AM باشترکراوە\n👁 ئەم بابەتە 28,450 جار بینراوە\n📷 فایلی وێنە 1.0.1 28 KB Nov 29 2016 10:46AM هاوڕێ باخەوان


مێژووی ٥٠ ساڵی ڕابردووی کورد لەناو راپۆرتەکانی ویکلیکسدا-بەشی ١٤- ویکلیکس.. توغان: کەرکوک گەورەترین کەرەستەی تەقینەوەی تێدایە\nراپۆرتی تایبه‌ت و نهێنی ژماره 05ANKARA418, 05ANKARA425\nسه‌رچاوه: با‌ڵیۆزخانه له ئه‌نقه‌ره\nنێردراو له 19 کانونی دوه‌می 2005\nئاماده‌کراو له لایه‌ن: باڵیۆز Eric S. Edelman\nبابه‌ت: په‌یوه‌ندیه‌کانی تورکیا – ئه‌مریکا و که‌رکوک\nپوخته‌یه‌ک: جێگری وه‌زیری ده‌ره‌وه  Tuygan له 18 کانونی دوه‌م به باڵیۆزی وتوه که تاکه کێشه‌ی گرنگ له په‌یوه‌ندیه‌کانی تورکیا و ئه‌مریکادا عێراقه. یه‌کێک له خاڵه‌کانی ئه‌و کێشه‌یه, وه‌ک جێگره‌که باسی کردوه, پشتگوێخستنی به‌رده‌وامی ئه‌مریکایه بۆ ئاگادارکردنه‌وه‌کانی تورکیا سه‌باره‌ت به روداوه‌کان له که‌رکوک. خاڵی دوه‌می راپۆرته‌که باس له قورسایی عێراق له سه‌ر په‌یوه‌ندیه‌کانی ئه‌مریکا و تورکیا ده‌کات:\n2- جێگری وه‌زیری ده‌ره‌وه، علی توغان، له 18 کانونی دوه‌م، باڵیۆزی بۆ نوسینگه‌که‌ی خۆی بانگێش کرد، دو کارمه‌ندی باڵای تری وه‌زاره‌ت ئاماده بون و دانیشتنه‌که بۆ باسکردنی عێراق ته‌رخان کرابو. توغان ئاماژه‌ی دا به‌وه‌ی نێوان وڵاته‌که‌ی و ئه‌مریکا له شوێنه‌کانی تر کێشه‌ی ئه‌وتۆیان نیه و هه‌مو کێشه‌کانی نێوانیان له باشوردا گرتبونه‌ته‌وه. باڵیۆز له وه‌ڵامدا وتی له‌و باوه‌ره‌دایه ئه‌مریکا و تورکیا هه‌مان ئامانجیان هه‌یه له عێراقێکی یه‌کگرتو و دیموکرات و نه‌بێته گۆره‌پانی تێرۆریسته‌کان. له درێژه‌ی قسه‌کانیا باڵیۆز وتی جیاوازیان له شێوازی به‌ده‌ستهێنانی ئه‌و ئامانجانه‌دایه... بۆ ئێمه دیالۆگ گرنگه ئه‌گه‌ر له سه‌ر هه‌مو شته‌کانیش رێکنه‌که‌وین.\n3- توغان سێ جۆر کێشه‌ی تایبه‌ت به عێراقی دیاری کرد: یه‌که‌م هه‌ستێک له ئه‌نقه‌ره هه‌یه که پشکی تورکیا له پرۆسه‌ی سیاسیسدا هه‌ڵسه‌نگاندنی ئه‌رێنی بۆ ناکرێت.\nله خاڵی 7 ی راپۆرته‌که‌دا به‌ناونیشانی: گه‌وره‌ترین خه‌می تورکیا: که‌رکوک، هاتوه\n7. Tuygan وتی بابه‌تی سێیه‌م، مه‌سه‌له‌ی که‌رکوکه، که گه‌وره‌ترین که‌ره‌سته‌کانی ته‌قینه‌وه‌ی تێدایه. به‌پێی کۆمسیۆنی پێشوی هه‌ڵبژاردنه‌کان کورده‌کان له که‌رکوک له به‌رامبه‌ر دابینکردنی تۆمارکردنێکی به‌رفراوان بۆ ده‌نگدان رازی بون به‌شداری هه‌ڵبژاردن له که‌رکوک بکه‌ن.... ئه‌گه‌ر ئه‌م نه‌ریته به‌رده‌وام بێت کورده‌کان " ئه‌نجامێک شێواو" دروست ده‌که‌ن. وه‌زیری ده‌ره‌وه‌ش، گوێڵ، هه‌مان خه‌می هه‌یه\n8. پێشنیازی سه‌ره‌تایی بۆ دابه‌شکردنی کورسیه‌کانی ئه‌نجومه‌نی شاره‌وانی به‌رێژه‌ی:\n12/12/12/5 له لایه‌ن هه‌مو هێزه‌کانه‌وه، بێجگه له پارتی دیموکراتی کوردستانی مسعود بارزانی، په‌سندکرا. به‌براوی بارزانی کورده‌کان تا نیوه‌ی کورسیه‌کانی شاره‌وانی ده‌به‌نه‌وه، بۆیه پارتی به‌رده‌وام له ده‌ره‌وه‌ی رێکه‌وتنه‌که بوه..... تاد.\n9. له وه‌لامدا باڵیۆز وتی: حکومه‌تی ئه‌مریکا هه‌ستیاری که‌رکوک بۆ تورکیا تێده‌گات، زیاتر بۆ ئه‌مه ئێمه‌ش هاوهه‌ستین سه‌باره‌ت به‌هه‌مان خه‌م بۆ ململانێی عرقی له که‌رکوک. که‌رکوک له لایه‌ن رژێمی سه‌دامه‌وه دوچاری چه‌ندین پلان بۆته‌وه، پێویسته به‌شێوه‌یه‌که یاسایی و شه‌فاف مامه‌ڵه‌ی راست بکرێت له گه‌ڵ هه‌مو قوربانیه‌کانی، به‌و عه‌ره‌بانه‌ی که له باشوره‌وه له‌وێ نیشته‌جێ کراون و ئه‌و تورکمان و کوردانه‌ی ده‌رکراون.\n10. جێگری وه‌زیر گه‌رایه‌وه بۆ سه‌ره‌تای قسه‌کانی و له‌و میانه‌یه‌دا وتی: روداوه‌کان له سه‌ر ئه‌رزی واقیع " کێشه‌ن " و ده‌بێت که‌رکوک ببێته " نمونه‌یه‌ک بۆ تاقیکردنه‌وه" بۆ تورکیا و ناوچه‌که.\nمام جلال و په‌که‌که و تورکیا\nته‌له‌گرافی باڵیۆزخانه‌ی ولایه‌ته یه‌کگرتوه‌کان – 05BAGHDAD3039\nئاماده‌کراوه له:21-07-2005 17:54:00\nبابه‌ت: تاڵه‌بانی و بارزانی ره‌تیده‌که‌نه‌وه پارتی دیموکراتی کوردستان یارمه‌تی ئۆپه‌راسیۆنه‌کانی په‌که‌که بدات.\nئه‌مه به‌شێکه له ته‌له‌گرافه ئه‌سڵیه‌که، هه‌مو ده‌قی ته‌له‌گرافه ئه‌سڵیه‌که له به‌رده‌ستدا نیه.\nپێداجونه‌وه له لایه‌ن: مولحه‌قی باڵیۆزخانه David M. Satterfield\n1- له 19 ته‌موز مولحه‌ق له گه‌ڵ سه‌رۆک تاڵه‌بانی باسی له‌و راپۆرته کرد که تێیدا هاتوه په‌که‌که پلانرێژی بۆ ئۆپه‌راسیۆنێک له باکوری عێراق ده‌کات. تاڵه‌بانی ئاماژه‌ی دا به‌وه‌ی له واقیعدا له هه‌رێمی کوردستان دو گروپی په‌که‌که هه‌ن، وه‌ک ئه‌و وتی یه‌کێکیان کاری تێرۆریستی له تورکیا ئه‌نجام ده‌دات، ئه‌م گروپه ئه‌ندامانی په‌که‌که‌ی بۆ ده‌ره‌وه‌ی عێراق ناردوه و پێده‌چێت بۆ ئۆپه‌راسیۆنێک جوڵه‌یان پێکرا بێت، گروپی دوه‌م گه‌شه ده‌کات و ئه‌ندامه‌کانی ده‌یانه‌وێت له شوێنه‌کانی خۆشاردنه‌وه‌یان له عێراق" له ئاشتیدا بژین" تا ئه‌و کاته‌ی حکومه‌تی عێراق وه‌ک په‌نابه‌ر وه‌ریان ده‌گرێت.\nتاڵه‌بانی وتی په‌که‌که داوایان لێکردوه که میوانداری دانیشتنێک له گه‌ڵ حکومه‌تی ئینتیقالی عێراق و حکومه‌تی ئه‌مریکا بکات. تاڵه‌بانی وتی راشکاوانه پێشنیازه‌که‌ی ره‌تکردۆته‌وه.\n2- له 21 ته‌موز مولحه‌ق له گه‌ل بارزانی، سه‌رۆکی پارتی دیموکراتی کوردستان، باسی ئه‌و راپۆرتانه‌ی سه‌باره‌ت به مه‌ترسی ئۆپه‌راسیۆنه‌کانی په‌که‌که‌ن کرد و داوای له بارزانی کرد یارمه‌تی په‌که‌که نه‌دات. له وه‌ڵامدا بارزانی رایگه‌یاند که ئاگای له‌و جۆره ئۆپه‌راسیۆنانه نیه. زیاده بۆ ئه‌مه‌ش پارتی هیچ شتێکی نیه له گه‌ڵ په‌که‌که بیکات، وتیشی: ئه‌وان له روی ئایدیۆلۆژی و سیاسیه‌وه رکابه‌ری یه‌کترن. له به‌رده‌وامی قسه‌کانیدا بارزانی وتی: پێویسته سوپای تورکیا تێبگات که چاره‌ی سه‌ربازی بۆ کێشه‌ی کورد له تورکیا نیه، گروپی چه‌کداری په‌که‌که له دیاربه‌کر، بنگۆڵ و ئه‌ستانبوڵ هه‌ن و هه‌روه‌ها له شاره‌کانی تری تورکیا. تورکیا دان به‌م واقیعه‌دا بنێت.\nبارزانی له درێژه‌ی قسه‌کانیدا وتی بێجگه له گۆرانی و کتێب به‌زمانی کوردی تورکه‌کان دانیان به کورد وه‌ک گروپێکی جیاواز نه‌ناوه. له باتی ئه‌وه پێیان باشتره بۆ کێشه‌ی کورد له تورکیا گله‌یی له کوردستانی عیراق و تایبه‌ت له پارتی دیموکراتی کوردستان بکه‌ن .\nوێنە.. چۆپی فەتاح سەرنج ڕاکێش دەرکەوت


فەرەیدون بێوار : ده‌قی نامه‌ی ده‌ستله‌كاركێشانه‌وه‌م له كۆمه‌ڵه‌ی ئۆتیزمی هه‌ولێر . – WTARIKURD\nفەرەیدون بێوار : ده‌قی نامه‌ی ده‌ستله‌كاركێشانه‌وه‌م له كۆمه‌ڵه‌ی ئۆتیزمی هه‌ولێر .\nئه‌وكاته‌ی به‌هۆی زه‌قبوونه‌وه‌ی كێشه‌كان ده‌ستم له‌كاركێشایه‌وه، زۆرێك له هاوڕێیان و دۆستانم پێیان باشبوو ده‌قی نامه‌ی وازهێنانه‌كه بڵاونه‌كه‌مه‌وه‌و به‌بێ ده‌نگی واز له‌كۆمه‌ڵه بێنم و چاوه‌ڕێ بكه‌م تا بزانم دۆخه‌كه به‌كوێ ده‌گات، به‌س به‌داخه‌وه له‌ملا و له‌ولا قسه‌ی ناراست و هه‌ڵبه‌ستراو به‌ناوی منه‌وه ده‌وترێ و ئاراسته‌ی شوێنان ده‌كرێ و مانایه‌كی تریان داوه‌ته وازهێناكه‌م و هه‌تا ئێستاش قسه‌لۆكه‌كان به‌رده‌وامن، ئێستاش كه‌دیسانه‌وه له‌نێوان من و ئه‌وان قسه‌وباس هاتۆته گۆڕێ، بۆیه به‌پێویستم زانی كه ده‌قی ده‌ستله‌كاركێشانه‌كه‌م بڵاوبكه‌مه‌وه .\nبۆ بەرێز/ كۆمەڵەی ئۆتیزمی هەولێر\nبابەت: دەست لەكاركێشانەوە\nهەر دوای كۆنگرەی دوو لە 15/9/2011، كێشەوگرفت و كوتلەكاریی لەناو دەستەی كارگێڕی كۆمەڵە لەهەولێر سەریهەڵدا، هەر بۆ ئەو مەبەستە پرۆژەیەكم (1) دایە كۆمەڵە بۆ چارەسەری كێشەكان و ستراتیژییەتی كاركردن، بەس بەداخەوە كاریی پێنەكرا، تاوای لێهات كێشەكان قوڵبوونەوە، دوای چەندین كۆبونەوەو دانیشتن لەگەڵ بەرپرسی بەشی كۆمەڵەكان لەوەزارەتی ناوخۆ و پارێزگای هەولێر سەرۆكی پێشوو لادراو سەرۆكی نوێ دانرا، گەیشتینە رێكەوتنێك، بەڵام بەداخەوە بەهۆی كەمئەزموونی لەكاریی رێكخراوەیی و پێك ناكۆك و نەگوونجانی ستافی دەستەی كارگێڕی، كێشەكان هەر بەر دەوام بوون و لەجیاتی كاریی جدی و ستراتیژی بۆ مناڵەكان خەریكی كاریی لاوەكی و رواڵەتی بووین. من پێموایە لە ئاست گەورەیی خەمی مناڵانی ئۆتیزم دا نەبووینە، بۆیە دەست لەكار كێشانەوەی خۆم رادەیەگەیەنم و لەمڕۆوە چیتر پەیوەندیم بە كۆمەڵەوە نەماوە، لەبەر ئەوەی\n: 1: پێموایە كۆمەڵە لەرێڕەوی راستەقینەی خۆی لایداوە، لەلایەك دەستە پابەندی خاڵ و بڕیارەكانی كۆبوونەوەی دەستەی كارگێڕی نابێ، لەلایەكی تریشەوە لەجیاتی خزمەتكردن و كاریی ستراتیژیی بە كاری لاوەكییەوە خەریكین و، نەمانتوانیوە پرۆژەی گرنگ لەبواری پەروەردە و تەندروستی و…. ئامادە بكەین و خولی راهێنان بۆ دایك و باوكان بكەینەوەو تەنسیق لەگەڵ رێكخراوەكانی بیانی بكەین و، شاندی بیانی بهێنینە هەرێم، لەمڕوەوە هەماهەنگی و راوێژ لەگەڵ لقەكانی كۆمەڵەدا نییە، ئەویش بەهۆی كەمئەزموونی دەستەی كارگێڕی لەكاریی رێكخراوەیی و قوڵبوونەوەی ناكۆكییەكان، كە كۆمەڵە و مناڵەكانمان بوونەتە قوربانی ململانێی شەخسی. بۆیە دڵنیاتان دەكەمەوە كەهەتاسەر ماڵباتی تووشبووانی ئۆتیزم لەم دۆخە بێدەنگ نابن.\n. 2: دەستەی كارگێڕی ژمارەیان (5) كەسە لەگەڵ (2) یەدەگ، بەهۆی كێشەناوخۆییەكانەوە، لەكۆی پێنج كەسەكە سێ كەسمان دەستمان لەكاركێشاوەتەوە، هەروەها لەكۆی دوو یەدەگ یەكە كەس دەستی لەكاركێشاوەتەوە، واتە (50+1) نیوەی زیاتر دەستی لەكاركێشاوتەوە، بۆیە من پێموایە لەم ساتە وەختەوە كۆمەڵە بە هەڵوەشاوە هەژمار دەكرێت و شەرعییەتی نەماوە، داوا دەكەم كۆنگرەی سێیەمی كۆمەڵە پێشبخرێت، كەخۆی لە 22/9/2013ی ئەمساڵ كۆتایی دێت و شەرعیەتی نامێنێ.\n. 3: داوا لەلایەنی پەیوەندیدار دەكەم منحەی ئۆفیسی هەولێر رابگرێت تا كۆنگرە دەبەسترێت كە بڕەكەی 2 ملیۆن دینارە.\n4: من ئەندامی لیژنەی كڕیار بوومە، بەڵام هەتا ئێستا تۆماریی داراییم واژوو نەكردووە و وردبینیم تێدا نەكردووە، چونكە هەستمكردووە خەلەلی فەننی تێدایە، بۆیە لێرەوە رایدەگەیەنم كە من بەرپرسیار نیم لەهەر كەم و كوڕییەك كە لەتۆمارەكانی دارایی دا هەبێت.\n5: كۆنۆسی كۆبوونەوەی مانگەكانی 3و4و5 لەگەڵ چالاكییەكانی مانگەكانی تائێستا ئامادە نەكراوون و من واژوو لەسەریان نەكردووە.\n6: داوا لە لقەكانی سلێمانی و دهۆكیی كۆمەڵەی ئۆتیزم دەكەم لەمڕوەوە هەڵوێستیان هەبێت و بێدەنگ نەبن و رێگە نەدرێ كۆمەڵەی ئۆتیزم بەرەو ئاراستەیەكی نارێك دا هەنگاو بنێت.\nئەندامی دەستەی كارگێڕی و بەرپرسی پێشووی راگەیاندنی كۆمەڵەی ئۆتیزمی كوردستان هەولێر، 12/5/2013\n1: له‌پرۆژه‌كه‌دا داوام كردبوو كۆبوونه‌وه‌ی ده‌سته‌ی كارگێڕی هه‌فتانه بێت و گۆڕانكاری له ده‌سته‌ی كارگێڕی بكرێت، هه‌روه‌ها ئه‌گه‌ر نه‌گه‌یشتینه ته‌فاهوم و رێكه‌وتن ئه‌وا كۆنگره و هه‌ڵبژارن پێشبخرێت، به‌و مه‌رجه‌ی كه‌سمان مافی خۆكاندید كردنه‌وه‌مان نه‌بێ، له‌هه‌ندێك بوار كه دیاریم كردبوون پرۆژه ئاماده بكرێت و ئاراسته‌ی لایه‌نی پێوه‌ندیدار بكرێ، هه‌روه‌ها ئه‌و 100 هه‌زاره‌ی كه ده‌سته‌ی كارگێری وه‌ریده‌گرن ره‌تبكرێته‌وه‌و بدرێته لقه‌كان بۆ چالاكی یان له خولی وشیاری خه‌رج بكرێ، به‌س به‌داخه‌وه له كۆبوونه‌وه ده‌سته‌ی كارگێڕی ئاماده نه‌بوون پاره‌كه ره‌تبكه‌نه‌وه. هه‌روه‌ها داوام كردبوو باره‌گه‌ی كۆمه‌ڵه بگوازرێته‌وه، چونكه پێچه‌وانه‌ی بڕیاری ده‌سته‌یه كه‌نابێ كرێكه‌ی له 500هه‌زار زیاتر بێ، به‌ڵام باره‌گاكه به 1 ملیۆن گیرابوو، دواتر قاتی سه‌ره‌وه درا به كرێ. هه‌روه‌ها داوامكردبوو پاره بۆ چاپكردنی كتێب و كردنه‌وه‌ی ماڵپه‌ر تایبه‌ت به ئۆتیزم و ته‌رخان بكرێ و هه‌وڵی هێنانی كه‌سانی پسپۆر و خولی راهێنان و ….و هه‌روه‌ها….بده‌ین.\nLatest posts by فەرەیدون بێوار (see all)\nفەرەیدون بێوار : ژیانى 111 پەرلەمانتێر ، یەکسانە بە ژیانى 16 هەزار و 650 کەمئەندام. - 2013-11-01\nفەرەیدون بێوار : ده‌قی نامه‌ی ده‌ستله‌كاركێشانه‌وه‌م له كۆمه‌ڵه‌ی ئۆتیزمی هه‌ولێر . - 2013-10-31\nدكتۆر خاتو ڤیان سه‌بری : له هه‌ولێر و دهۆك هیچ كام له سندووقه‌كانی ده‌نگدان له لایه‌ن كۆمیسیۆنه‌وه سوور نه‌كراون . - 2013-10-24\nسلام سعید : تەمەن .\nنوێنەری ئەسەد چۆتە لای بارزانی ..


لە مەزاتخانەی ھەڵبژاردندا.\n" نوێنەرەکانی" میللەت ئەمجارەش داوامان لێدەکەن بیانخەینەوە سەر کورسی دەسەڵات ، بیانبەینەوە بەر ناز و نیعمەت ، بیانکەین بە توێژاڵێکی باڵادەستی سەرو خۆمان، بۆ دەستدرێژیکردنە سەرمان و خواردنی مافەکانمان، بۆ خواست و مەبەستی تایبەتی، نەک ئێمە، بەڵکو خۆیان.\nئەمڕۆ مەزاتخانەیەک لە عێراق و کوردستاندا دانراوە، بەڵتەچییەکان، ناشیرترین و فێڵبازترین کەسانی " نیشتمان" لەو مەزاتخانەیەدا خۆیان ھەڕاج دەکەن، بە نرخێکی گەلێک گران ، نەک ھەرزان . نرخێکە کە تۆ ئومێد و توانا و ویژدان و خواستی خۆتی بۆ ٤ ساڵ یاخود زیاتر پێدەفرۆشی، ویژدانی خۆت لەدەستدەدەیت، قسە و متمانەی خۆت لە بەین دەبەیت، دواتریش پەشیمانیت دادت نادات.\nئێمە لە بەرانبەر ئەزموونێکی تێشکاوی نەک ھەر کوردستانیی یاخودی عێراقیی بەڵکو جیھانی شکستخواردووداین ، ئێمە لەبەردەم گەورەترین درۆی مێژووییداین ، درۆیەک کە چەند سەدەیەکە لە وڵاتانی ڕۆژئاوا و ئەمەریکا چەندبارە دەبێتەوە، ھاوکاتیش ئەم پرۆسەیە لە عەوێزەی گۆڕانکارییە لاوەکییەکانیشدا نەھاتووە. لە باری چاککردنی ژیانی خراپی خەڵکیدا نییە، گەندەڵیی، نەبوونی ئازادیی و دادوەری کۆمەڵایەتی و نایەکسانی بنەبڕ ناکات، کێشەی چینایەتی و پلەداریی [ ھیرراشییەتی] نێو کۆمەڵ چارەسەرناکات ، کێشەکانی وەکو بێ خانووبەرەیی، بەتاڵەیی، گرانی پێداویستییەکانی ژیان، زوڵم و زۆر، ھەڵاواردن و جودایی نێوان نەتەوەکان، ڕەگەزەکان دەستکاری ناکات.\nلەم پرۆسەیەدا ئێمە نوێنەرانی بزنس و سامانداران و ھەڵدەبژێرین، خزمەتکاران و پارێزەرانی دەوڵەت و سیستەمەکە، ھەڵدەبژێرین، ئەوانەی کە دەستنیشانیان دەکەین تەنھا ئەوانەن کە بەجێھێنەری یاخود جێبەجێکاری فرمانەکانی ھێزە ڕەش و تاریکەکانن، بەجێگەیاندنی ئەجەندە شاراوەکانی کۆمپانیا زەبەڵاحەکان و بانقەکان و ھەرە ساماندارانی جیھانین، " نوێنەر" ەکانی ئێمە تەنھا فرمانە سەپێنراوەکانی ئەوان شەرعیەت پێدەدەن، بۆمان دەکەنە یاسا و یاساکەش دەئاڵێتە گەردنمان و سڕمان دەکات، توانامان دیاریدەکات، ڕوانگە و بیرکردنەوەمان نا کارا دەکات.\nگۆڕانکارییە بنەڕەتییەکان لەوێوە و بە ھۆی ئەو " نوێنەرانەمانەوە" ناکرێن گەر ئەوانە بکرانایە ھەر دەمێک بوو ھەڵبژاردن یاساخ کرابوو. ئاخر دەچێتە ئاوەزی کێوە کە خەڵکانی دەستڕۆیشتوو پرۆسەیەک بۆ تۆ ڕەواببینن، کە خۆیان زەرەرمەند بکات؟!!\nلە ماوەی ٤ ساڵ یازیاتر ئەوەی کە ئێمە ھەڵیان دەبژێرین تەنھا پەنجە ھەڵبڕین و دەنگدانە بە ھەندێک کێشە و پرسی لاوەکی ، ھەموومان ئەوانەمان بینیوە. ئەوەی کە گرنگە و دێتە پێشەوە لەو ماوەیەدا کە ئەو " نوێنەرانە" متمانەیان پێکراوە، ھیچیێک لەو پرسە سەرکەییانە ناھێرێنە ناو دیوەخانەکە، لە پشتی ئەمانەوە قسەی لەسەر دەکرێت و دەرگای بۆ ئاوەڵا دەکرێت، یاخود ھەر بە ئۆتۆماتیکی پرسەکان خۆیان بەڕێدەچن، زۆریان ڕەنگە لە تەمەنماناد ھەر نەزانیین، چی کراوە و چی بووە.\nسەرەڕای ئەوانەش ئەوەی کە دەسەڵاتی فیعلی ھەیە پۆلیسێکە لەسەر شەقام، سەربازێکە ئەمنێکە لە خاڵی چاودێری و پشکنینا، بەڕیوەبەری قوتابخانە ، خەستخانە دائیرەیەکە ، سەرۆکی کۆمپانیا یا بانقێکە، دادگایە، سەرۆکی پۆلیسە ، ئەمنە ، جێنڕاڵێکی نێو سوپایە، سەرۆکی خێزانێکە یا تیرەیەک یا ھۆزێکە. ھەرچی بێتە سەر تەختی فرمانداریی یا ھەر کەس بە " نوێنەرت" ھەڵبژێریت ئەم دەسەڵاتانەی سەرەوە کە بەشێکی زۆر کەمن ناگۆڕێن و بگرە مەترسیدارتریش دەبن.\nبەدیل دەنگنەدانە و گەیاندنی پەیامە بە دەسەڵاتداران کە کورد وتەنی " ئەو خورمایەی ئەوان خواردویانە، دەنکەکەی لە گیرفانی ئێمەدایە" . دەنگنەدان پلەی ھۆشیاری سەرەتایی خەڵکە ، ھەنگاوی گرنگی یەکەمە.\nھەنگاوی دووھەم خۆڕێکخستنمانە لە شوێنی خۆێندن و سەرکار و گەڕەک و گوندە. تاوو توێکردنی ئەم ئەزموونە شکستخواردوەیە، دۆزینەوەی ڕێگای نوێیە لە بەرگریکردنی لە خۆمان و لە بەدەستھێنانی ویست و داواکاریەکانمانا، پشتکردنە پارتەکان و بازاڕکردن بۆ شتە ناپێویستییە زیادەکانە، بەگژاچوونەوەی نەریت و خویەکە کە ئێمە ھەموومان پێی نەیارین، بەڵام ناچارکراوین، ئەو خوو نەریتانەی خەسڵەتی جیھانگیرییە . کردنی کۆبوونەوەی فراوان و قسەکردنە لەسەر کێشەکانمان و دانی بڕیارەکانە بە دەستەجەمعی لە ڕێگای دیمۆکراتی ڕاستەوخۆوە. کە ھەموو کەس مافی دەنگدان و قسەکردن و لێدوانی لەسەر تەواوی پرسەکان و کێشەکان ھەیە تا ئەو ڕادەیەی کە ڕای تاکە کەسێکیش کە گەنجێکی ١٤ یا ١٥ ساڵ بێت وێرای جیاوازی ڕاو بۆچونی دەکرێت، زۆر بە ھەند وەرگیرێت. کردنی کاری ھەرەوەزییە و کۆمەک و یارمەتی ھەرەوەزیانە ، ژیانی ھەروەزیانەیە. ژینگە دۆستی و پاراستنی و ژیانی ھارمۆنیانە لەگەڵ سروشتدایە، کردنی کۆمەڵە بە کۆمەڵێکی ئیکۆلۆجیی.\nئەوەی کە گرنگە لەو کۆبوەنەوە گشتیانەدا ڕەتکردنەوەی ھەموو جۆرە نوێنەرایەتییەکە، واتە ڕەتکردنەوەی بیرۆکراییەت. ئەوەی کە بەڕیوەدەبرێت و دەبێتە سیستەم لەوێدا بوونی ' نێردەرە' یاخود ' ڕاسپێرەر' واتە وەڤد یاخود مەندوب کە ئەرکی ئەمان لە ناردنیانا بۆ ھەر شوێنێک تەنھا گەیاندنی ڕاسپاردەکانە و ھێنانەوەی وەڵامە بۆ کۆبوونەوەکانی خەڵکی، لەمە زیاتر ھیچ مافێکیان نیە بە سازشکردن یا قەبوڵکردنی شتێک، یا خاڵێک لە دەرەوەی ئەوەی کە پێیان وتراوە یا ڕاسپێرراوە.\nئەمانە ڕێگا سەرەتاییەکانن، من دەڵیم راستەکانن لە ھەوڵی چارەسەرکردنی کێشەکانمانا. چارەسەری سەرەکی لەوێوە ھەنگاو دەنرێت بە بڕیار و ڕازیبوونی ھەموان لە کۆبونەوەکانا ، کە خۆیان باشتر لە خەڵکانی دەرەوەی خۆیان، دەیزانن.


Newroz kurdischer Ärzte in Deutschland e. V. پزیشکانی کورد له ئه‌ڵمانیا\nبۆ هه‌شته‌مین ساڵ له شاره‌وانی شارلۆتن بورگی به‌رلین نه‌ورۆزی 2011 پیرۆز ده‌کرێت\nسه‌ره‌تا و پاش به‌خێرهێنانی ئاماده‌بوان له لایه‌ن پێشکه‌شکاری ئه‌و ئێواره‌یه‌وه، باسێک ده‌رباره‌ی نه‌ورۆز هه‌ر له شیکردنه‌وه‌ی واتای نه‌ورۆز تا گێڕانه‌وه‌ی مێژویی بۆ ناساندنی ئه‌م چه‌ژنه‌ی کورد به میوانه‌کان پێشکه‌شکرا. پاشان له لایه‌ن سه‌رۆکی ڕێکخراوه‌که دکتۆر ڕه‌سول فه‌قێ ــه‌وه باسێك ده‌رباره‌ی باری ژیاری و ڕامیاری ئه‌مڕۆی کورد له گشت پارچه‌کانی کوردستان خرایه ڕوو، هه‌ر له واتای وشه‌ی نه‌ورۆزیشه‌وه هیوای ڕۆژێکی نوێ ی بۆ سه‌رجه‌م کورد و جیهان خواست.\nهه‌ر له‌و ئێواره‌یه‌دا چه‌ند میوانێکی ناسراوی ئه‌ڵمان وه‌ك سه‌رۆکی شاره‌وانی شارلۆتن بۆرگ خاتوو مۆنیکا تیمه‌ن و سه‌رۆکی ناوه‌ندی گه‌لانی چه‌وساوه تیلمان تسولش و په‌رله‌مانتاری لیستی سه‌وز کریستیان شترۆیبله‌ر وته‌یان خوێنده‌وه و پیرۆزبایی جه‌ژنی نه‌ورۆزیان له گه‌لی کورد و گشت ئه‌و نه‌ته‌وانه‌ش کرد که له‌م ڕۆژه‌دا جه‌ژن ده‌که‌ن، له هه‌مان کاتیشدا پشتگیری خۆیانیان بۆ کێشه‌ی ڕه‌وای کورد له گشت پارچه‌کانی کوردستان و مافه‌کانیشیان له ئه‌ڵمانیا بۆ خوێندنی زمانی کوردی و مافه کلتوریه‌کان وه‌ك گشت ڕه‌وه‌ندی نه‌ته‌وه‌کانی تری ناو ئه‌ڵمانیا ده‌ربڕی. . پاشان ڕازاندنه‌وه‌ی ئه‌و ئێواره‌یه به چه‌ند پارچه موزیکێکی بیانی له لایه‌ن پرۆفیسۆر خاتوو ئێلێنا کۆمارۆڤا به که‌مان و ئه‌لێکسانده‌ر فیلاتۆڤ به پیانۆ پاشانیش چه‌ند پارچه موزیکێکی کوردی له لایه‌ن که‌مانچه‌ژه‌ن دیموکرات ته‌ها.\nده‌بێت به‌شداری ئه‌و منداڵه چاوجوانه کوردانه‌ش له‌یاد نه‌که‌ین که به خوێندنه‌وه‌ی چیرۆك و هۆنراوه‌یه‌کی کوردی ئه‌و یاده‌یان ڕازانده‌وه. دوا ته‌وه‌ری ئێواره‌ش ته‌رخانکرا بۆ میوانداری و ئێواره‌خوانێکی کوردی له‌گه‌ڵ یه‌کتر ناسین و ئاڵوگۆڕی بیروڕا له نێوان ئاماده‌بواندا.


ڕێکەوت زەکی: پارێزگاری سلێمانی بە بڕیاری بەناوکردنی موڵک لە شارەکە بۆ کەسانی غەیرە کورد چووەتەوە\nڕێكه‌وت زه‌كی سه‌رۆكی لیستی سه‌وز له ئه‌نجومه‌نی پارێزگای سلێمانی ده‌ڵێت پارێزگاری سلێمانی به بڕیاری به‌ناو كردنی موڵكی گواستراوه و نه‌گواستراوه بۆ هاوڵاتی غه‌یره كورددا چۆته‌وه و ئێستا به مه‌رج هاوڵاتی غه‌یره كورد ده‌بێته خاوه‌ن موڵک له پارێزگای سلێمانی.\nڕێكه‌وت زه‌كی له میانه‌ی وتووێژێكدا بۆ ده‌نگی ئه‌مریكا باسی له پێداچونه‌وه‌ی بە بڕیاری پارێزگاری سلێمانی كرد سه‌باره‌ت به خاوه‌ندارێتی موڵک كرد بۆ هاوڵاتی غه‌یره كورد له پارێزگای سلێمانی و وتیشی نیگه‌رانیه‌كان وایكرد كه پێداچونه‌وه به بڕیاری خاوه‌ندارێتی موڵک بكرێت له پارێزگای سلێمانی.\nجێی باسه سه‌ره‌تای ئه‌م مانگه پارێزگاری سلێمانی بڕیاری دا كه هاوڵاتی غه‌یره كورد ده‌توانن ببنه خاوه‌ن موڵک له سنووری پارێزگای سلێمانی و ئه‌مه‌ش نیگه‌رانی لێكه‌وته‌وه، پاش ئه‌و نیگه‌رانیانه‌ش دوێنێ چوار شه‌ممه پارێزگاری سلێمانی به‌و بڕیاره‌دا چوه‌وه.


کوردیپێدیا - لە ساڵێکدا 691 منداڵ لە دیلۆکی باکووری کوردستان ون بوون\n📊 لە ساڵێکدا 691 منداڵ لە دیلۆکی باکووری کوردستان ون بوون | پۆل: ئامار و راپرسی | زمانی بابەت: 🏳 کوردیی ناوەڕاست\nلە ساڵێکدا 691 منداڵ لە دیلۆکی باکووری کوردستان ون بوون\nژمارەی ونبوونی منداڵان لە باکووری کوردستان بەرزبووەتەوە و لەماوەی ساڵی رابردوودا 691 منداڵ لە شاری دیلۆکی باکووری کوردستان ون بوون.\nبەڕێوەبەرایەتی ئاماری تورکیا ئاشکرای کردووە، لەماوەی ساڵی رابردوودا 11 هەزار و 700 خێزان سەردانی بنکەکانی پۆلیسیان کردووە بە مەبەستی دۆزینەوەی منداڵەکانیان.\nبەگوێرەی ئامارەکە ونبوونی منداڵان لە دیلۆک لە پلەی یەکەمدایە و زۆربەیان منداڵانی پەنابەرانی سووریان.\nسەرۆکی کۆمەڵەی مافەکانی مرۆڤ لە دیلۆک دەڵێ: دەبێت بەوردی لە کەیسی ونبوونی منداڵان لە دیلۆک بکۆڵرێتەوە و، جەختیش دەکاتەوە لەوەی بە بڕوای ئەو ئەو منداڵانە لەسەر دەستی ئەندامانی تەریقەتەکان و رێکخراوە نایاساییە ئیسلامییەکان دەڕفێندرێن و هەڵدەخەڵەتێنرێن.\n➕ ئەم بابەتە لەلایەن: (هاوڕێ باخەوان)ەوە لە: Aug 7 2018 2:45PM تۆمارکراوە


هەواڵ | ئاژانس | Page 138\nبەو هۆیەوە چەندان حاڵەتیان بەسەردا ڕۆیشتووە\nسەرۆكی هەرێم 15 ڕۆژ دوای هەڵبژاردنی؛ دەسەڵاتیان دابەش دەكات\nگۆڕان پەیامێك دەداتە پارتی\nداوای كۆبوونەوە لەگەڵ یەكێتیی و ڕێكکەوتنی سێقۆڵی دەكات\nهۆڵه‌کانی هه‌ولێر له‌سه‌ر یادی سه‌رده‌شت عوسمان داده‌خرێن\nئاژانس – هێمن مامەند سه‌رجه‌م هۆڵه حکومی و تایبه‌تییه‌کانی شاری هه‌ولێر به بیانووی جیا جیا ئاماده نین...\nئەمەریکا هاوکارییەکانی پێشمەرگەی کرد بە نیوە\nئاژانس – سەلام هانەدنی وەزارەتی بەرگریی ئەمەریکا هاوکارییە ماددییەکانی بۆ هێزی پێشمەرگەی کوردستان بۆ نیوە کەم...\nئاژانس – شیروان محەمەد ئەمین باڵی ناڕازی و دەستلەکارکێشاوەی کۆمەڵ لەگەڵ ئارام قادر، سەرۆکی هاوپەیمانیی ن...\nئاژانس هەپەگە ئاماری شەڕەکانی سێ مانگی رابردووی بڵاوکردەوە و بەگوێرەی ئەو ئامارەکە لە سێ مانگی رابردوودا ١٧٣٦ سەربازو پۆلیسی تورکیا کوژراون، کە ٢١ لەوان هێزی سەربازی پلەبەرزبوون، هەروەها لە...\tRead more\nئاژانس گۆڤاری به‌ناوبانگی ئه‌مریكی فۆڕن پۆلسی ڕاپۆرتێكی له‌سه‌ر ده‌ستگیركردنی هاوسه‌رۆك و په‌رله‌مانتارانی هه‌ده‌په ئه‌نجامداوه‌و سه‌ڵاحه‌دین ده‌میرتاشی به ئۆبامای كورد له توركیا ناوبردوو...\tRead more\nسزای زیندانیكردن بۆ هاوسه‌رۆكی هه‌ده‌په ده‌ركرا\non: تشرینی دووه‌م 03, 2016 In: سەرەکی, هەواڵNo Comments\nئاژانس به‌بڕیاری دادگای تێهەڵچوونەوەی توركیا سزای 10 مانگ زیندانی بۆ فیگەن یوكسەكداغ هاوسه‌رۆكی گشتی هه‌ده‌په ده‌رده‌كات به تۆمه‌تی بانگه‌شه‌كردن بۆ تیرۆر. بڕیاره‌كه‌ی دادگای توركیا پاش ئه...\tRead more\nدۆناڵد تره‌مپ هۆتێلێك به ته‌واوه‌تی ده‌گرێت بۆ “شه‌وی سه‌ركه‌وتن”\nئاژانس ده‌سته‌ی سه‌رپه‌رشتیاری كه‌مپینی دۆناڵد تره‌مپ كاندیدی كۆماریه‌كان بۆ پۆستی سه‌رۆكی ئه‌مریكا ڕایانگه‌یاندووه كه له شه‌وی هه‌ڵبژاردنه‌كه‌ی ئه‌مریكادا دۆناڵد تره‌مپ له شاری نیۆرك ده...\tRead more\nپۆلیسی سلێمانی: به‌شێوازێكی مه‌ده‌نیانه خۆپیشانده‌رانمان پاراستووه\nئاژانس به‌رێوبه‌رایه‌تی پۆلیسی سلێمانی ڕایده‌گه‌یه‌نێت كه له ماوه‌ی ڕابردودا بەپێی یاساو لەژێر ڕێنمایی بۆ پاراستنی هێمنی وئاسایشی هاوڵاتیان لە بۆنەو کۆبوونەوەو ڕیپێواندا کارییان کردووە. ب...\tRead more\non: تشرینی دووه‌م 02, 2016 In: سەرەکی, هەواڵNo Comments\nئاژانس ئه‌مرۆ ژماره‌یه‌كی نوێی رۆژنامه‌ی ئاژانس به كۆمه‌ڵێك بابه‌تی گرنگ و به‌دواداچونی رۆژنامه‌نوسیه‌وه بڵاوكرایه‌وه. له مانشێتی رۆژنامه‌كه‌دا هاتوه “وەزارەتی دارایی سزادانی بایك...\tRead more\nهەرێم قەرزی ئێرانیشی هاتە سەر 26 ملیۆن دۆلاری كارەبایە\nئاژانس لە بەرانبەر پێنەدانی بڕی 26 ملیۆن دۆلار پارەی ساڵانە لە لایەن حكوومەتی هەرێمەوە بە ئێران، ئەو وڵاتە ماوەی چەند مانگێكە كارەبای قەزای پێنجوێنی سنووری سلێمانیی بڕیوە و ئەو گرێبەستەشی هە...\tRead more\nپارتی چاكسازییەكانی دوا دەخات\nپاساویان بۆ دواخستنی شەڕی داعشە بەڵام مەترسیی پاكتاوی باڵێكی لێ دەكرێت\tRead more\nئاژانس زانیاری لەسەر ئەو كوردانەی ڕۆژهەڵات بڵاو دەكاتەوە كە چوونەتە ناو داعش\nفەرهاد سەعیدی – ئاژانس كوژرانی ژمارەیەك كوردانی ڕۆژهەڵات لە ڕیزەكانی ڕێكخراوی داعش ئەو زانیارییانەی ئاشكرا كرد كە بەشێك لە كوردانی ئەو بەشەی كوردستان پەیوەندییان بەو ڕێكخراوەوە كردووە و بە پ...\tRead more\n(40) ئەندامی داعش لە كەمپی ئاوارەكاندا دەستگیر كراون\tRead more\nبەرپرسێكی تری باڵای ئاسایشی هەولێر دوور دەخرێتەوە\nبرێت مه‌كگۆرگ نایه‌وێت ئیسلامییه‌كانى هه‌رێم ببینێت


كۆنووسی (یەكەم) كۆبوونەوەی لیژنەی بەدواداچوونی تەكنیكی پرۆسەی دڵنیایی جۆریی\nOctober 5, 2017 January 4, 2018 hardawan 0 Comments\nكۆنووسی یەكەمین كۆبوونەوەی لیژنەی بەدواداچوونی تەكنیكی پرۆسەی دڵنیایی جۆریی زانكۆی سەلاحەددین\nساڵی خوێندنی 2017-2018\nڕێكەوت: سێ شه‌ممه 3/10/2017.\nبەپێی فەرمانی زانكۆیی ژمارە 1/1/10321 لە ڕێكەوتی 20/9/2017 لیژنەیەكی تایبەت بە بەدواداچوونی تەكنیكی بۆ پرۆسەی دڵنیایی جۆریی پێكهات، لیژنەكە یەكەمین كۆبوونەوەی خۆی ئەنجامدا. لەسەرەتاى كۆبوونەوەكە بەڕێز (د. نبیل عادل فخری) بەرێوەبەری دڵنیایی جۆری زانكۆ بەخێرهاتنى ئامادەبووانی كرد، پاشان، ئەم خاڵانه‌ی خوارەوە تاووتوێكرا:\nیەكەم: بەڕێز بەڕێوەبەری دڵنیایی جۆریی چوارچێوەی كارەكانی لیژنەكەو میكانیزمی جێبەجێكردنی ئەركەكانی بۆ ئەندامانی لیژنەكە ڕوونكردەوەو پاشان پێشنیاركرا كە هەموو دوو هەفتەجارێك ئەندامانی لیژنەكە بەدواداچوون بۆ كارەكان بكەن و ڕاپۆرتی خۆیان پێشكەش بە بەڕێوەبەری دڵنیایی جۆریی بكەن.\nدووەم: سەبارەت بەدەستنیشانكردنی بەرپرسی دڵنیایی جۆریی كۆلێژەكان و بەرپرسی پەرەپێدانی پرۆگرامەكان، پاش ئاگاداركردنەوەی سەرجەم بەكۆلێژەكان بەنووسراوی ژمارە 3/10/10047 لە ڕێكەوتی 14/9/2017، تاوەكو ئێستا تەنها كۆلێژەكانی (ئەدەبیات، بەڕێوەبەردن و ئابووری، ئەندازیاری، پەروەردەی شەقڵاوە) وەڵامی نووسراوەكەیان داوەتەوە، بۆ ئەو مەبەستە پێشنیاركرا ئەندامانی لیژنەی بەدواداچوونی تەكنیكی، لەڕێگەی سەردان كردنی كۆلێژەكانەوە بەدواداچوون بكەن بۆ ئەو كۆلێژانەیتریش كە تاوەكو ئێستا وەڵامی نووسراوەكەیان نەداوەتەوە.\nسێیەم: ئاماژە بە خاڵی یەكەم لە بڕگەی یەكەمی سێیەمین كۆنووسی كۆبوونەوەی لیژنەی گازاندەكان سەبارەت بەڕاسپاردنی سەرۆكی لیژنەی تاقیكردنەوەی سەرجەم كۆلێژەكان كە ئەنجامی تاقیكردنەوەكانی خوولی دووەم بەشێوەی ئۆنلاین و لەڕێگەی سەبدۆمەینی وێبساتی زانكۆوە بدەنەوە بەقوتابیان، بەسوپاسەوە كۆلێژی ئەدەبیات و كولێژی زانستە ئیسلامییەكان و كۆلێژی كشتوكاڵ زۆر بەسەركەوتوویی پرۆسەكەیان ئەنجامدا، بۆئەو مەبەستەش پێشنیاردەكەین كە سوپاس و پێزانینی سەرۆكی زانكۆ ئاراستەی ئەو بەڕێزانە بكرێت كە ڕۆڵیان هەبووە لە جێبەجێكردنی ئەم پرۆسەیە لەو سێ كۆلێژە.\nچوارەم: سەبارەت بە دەستپێكردنی هەنگاوی یەكەم بۆ دروستكردنی ئیمەیڵی فەرمی بۆ سەرجەم قوتابیانی زانكۆ، پێشنیاركرا كە فۆرمێكی تایبەت ئامادە بكرێت و پاشان بەهەماهەنگی ئەندامانی لیژنەی بەدواداچوونی تەكنیكی لەگەڵ سەنتەری ئای تی ئیمەیڵ بۆ سەرجەم قوتابیان دروست بكرێت.\nپێنجەم: سەبارەت بە ئامارو زانیاری تایبەت بە مامۆستایان و ستافی ئەكادیمی، پێشنیاركرا ئەندامانی لیژنەی بەدواداچوونی تەكنیكی بە سەرجەم زانیارییەكانی داتابەیسی تایبەت بە مامۆستایاندا بچێتەوە بەجۆرێك كە ئامارێكی ووردو تەواوەتی مامۆستایانی سەرجەم كۆلێژەكان ئامادە بكات.\nشەشەم: سەبارەت بە بونیادنانی داتابەیسێك بۆ (كۆرسبووك)ی سەرجەم بابەتەكانی گشت قۆناغ و بەشەكانی كۆلێژەكان، لیژنەی بەدواداچوونی تەكنیكی ڕاسپێردران بەهەماهەنگی لەگەڵ بەرپرسی دڵنیایی جۆریی كۆلێژەكان هەموو كۆرسبووكەكان كۆبكەنەوە و لەسەر وێبسایتی دڵنیایی جۆریی ئەپلۆدی بكەن تاوەكو ببێتە ستانداردێك بۆ هەموو بابەتەكان.\n← كۆنووسی سێیەمین كۆبوونەوەی لیژنەی گازاندەكان\nكۆنووسی (يه‌كه‌م) كۆبوونەوەی لیژنەی باڵای دڵنیایی جۆریی زانكۆی سەڵاحەددین →


حیزبی دێموکرات لە دووتۆی نامەیەکدا سەرکەوتنیHDP ی پیرۆزبایی کرد\nزایینی: ٠٨-٠٦-٢٠١٥ - هەتاوی: ١٣٩٤/٠٣/١٨ - ١٠:٤١ تاران قه‌باره‌ی فۆنت:\nکوردستان میدیا: دەفتەری سیاسیی حیزبی دێموکراتی کوردستانی ئێران لە دووتۆی نامەیەکدا، سەرکەوتنی HDPی لە سەرۆکایەتی و لایەنگرانی ئەو حیزبە پیرۆزبایی کرد.\nدەقی تەواوی ئەم نامەیە بەم چەشنەیە:\nبۆ سەرۆكایەتی بەڕێزی HDP\nبۆ بەڕێز سەلاحئەدین دەمیرتاش هاوسەرۆكی HDP\nبە بۆنەی سەركەوتنتان لە هەڵبژاردنەكانی رۆژی ٧ی حوزەیرانی ٢٠١٥ی زایینی توركیەوە لەلایەن دەفتەری سیاسیی حیزبی دێموكراتی كوردستانی ئێرانەوە پیرۆزبایی لە ئێوەی بەڕێز و لە رێگای ئێوەشەوە لە ئەندامان و لایەنگرانی HDP و بە گشتی لە سەرجەم خوشك و برایانمان لە كوردستانی باكوور دەكەین و لە خۆشی ئەم سەركەوتنەدا بەشدارین .\nهیوادارین ئاكامی ئەم هەڵبژاردنە بەگشتی و سەركەوتنی HDP لەو هەڵبژاردنەدا بە تایبەتی گەشە بە دێموكراسی و رەوتی ئاشتی لە توركیە بدا و رێگای بۆ گەیشتنی كورد لە باكوور بە ماف و ئازادیەكانی خۆش بكا.\nلەگەڵ رێزی دووبارە


ئاژانس شوێن و وردەکاریی جموجۆڵى داعش لە کەرکوک بڵاو دەکاتەوە |\nHome ڕاپۆرت ئاژانس شوێن و وردەکاریی جموجۆڵى داعش لە کەرکوک بڵاو دەکاتەوە\nناتوانن ده‌ست به‌سه‌ر ئه‌و ناوچانه‌دا بگرن که هێرشی ده‌که‌نه سه‌ر\nچەكدارانی داعش سنووری چالاكییەكانیان فراوانتر دەكەن و بە درێژایی ناوچەكانی ڕۆژئاوا، باشوور و ڕۆژهەڵاتی كەركوك بڵاو دەبنەوە، لە هەندێ ناوچەیش بۆشایی ئەمنیان قۆستووەتەوە و بە شێوەیەكی ئازادانە جموجۆڵ دەكەن.\nتێکشکانی داعش لە عێراق دوای چوار ساڵ شەڕکردن ڕاگەیەندرا، بەڵام جموجۆڵە نوێکانی داعش لە سنوورەکانی کەرکوک و ناوچە کێشەلەسەرەکان دەری دەخەن چەکدارانی ئەو ڕێکخراوە تیرۆریستییە هێشتا بە تەواوی بنەبڕ نەکراون و دەتوانن ژیانی هاووڵاتیان بخەنە مەترسییەوە.\nلە سەرەتای مانگی كانوونی دووەمی ئەمساڵ ڕێژەی چالاكییەكانی داعش بەراورد بە ڕابردوو لە سنووری قەزای حەویجە و دەوروبەری زیاتر بوون، و ڕۆژ دوای ڕۆژیش سنووری چالاكییەكانی ئەو گروپە هەنگاو دەنێتە چوارچێوەیەكی مەترسیدارترەوە.\nبە وتەی ئەندامێكی ئەنجوومەنی قەزای حەویجە، لە سنووری ناحیەكانی ڕەشاد و ڕیاز بە شێوەیەكی بەردەوام پێكدادان لەنێوان هێزە سەربازییەكانی عێراق و چەكدارانی داعش ڕوو دەدات.\nئەحمەد خورشید، ئەندامی ئەنجوومەنی قەزای حەویجە بە ״ئاژانس״ی وت: ״جگە لە ڕێگە سەرەکییەکان و سەنتەری قەزای حەویجە، هێزەکانی عێراق زۆرینەی گوند و ڕێگە لاوەکییەکانیان بە بۆشی بەجێ هێشتووە و داعشیش سود لەو ناوچانە وەردەگرێ.״\nهەفتەی ڕابردوو چەكدارانی داعش چوونە سێ گوندی ناوچەی حەفتەغاری كوردنشین لە سنووری قەزای داقوق و بۆ ماوەی 30 خولەك ماونەتەوە و وەكو ئاماژە بۆ داگیركردنی ناوچەكان بە دەنگی بەرز تەكبیریان كردووە.\nئیدریس حاجی عادل بەرپرسی كۆمیتەی داقوقی یەكێتیی بە ״ئاژانس״ی وت: ״ماوەیەكی زۆرە هێزە ئەمنییەكان كشاونەتەوە بۆ نزیك شەقامی سەرەكیی كەركوك – بەغدا و ناوچەی حەفتەغاریان بەجێ هێشتووە״.\nوتیشی: ״چەكدارانی داعش ئەو بۆشاییەیان قۆستووەتەوە و بە شێوەیەكی ئازادانە لە ناوچەكەدا تەراتێن دەكەن، تاوەكو دواجار ژمارەیەكی زۆر چەكدار بە ئۆتۆمبێلەوە هاتنە گوندەكانی حەفتەغار و بۆ ماوەیەك مانەوە و دواتر كشانەوە.״\nهەینی ڕابردوویش حكومەتی عێراق لە ڕێگەی فڕۆكەی جەنگییەوە بارەگایەكی داعشی لە گوندی سماقەی خواروو، 3 كیلۆمەتر خواروی حەفتەغار بۆردوومان كرد كە ژمارەیەكی زۆر چەكداری داعش بۆ هێرشكردنە سەر هێزە عێراقییەكان كۆبوونەوە.\nعەلی حسێنی، فەرماندە لە میحوەری باكووری حەشدی شەعبی جموجۆڵەكانی داعش لە ناوچەكە ناشارێتەوە، و بە ״ئاژانس״ی ڕاگەیاند، چەكدارانی داعش جوگرافیای ناوچەكەیان قۆستووەتەوە بۆ هاتنە ناو گوندەكان و لەگەڵ جموجۆڵی هێزەكانیشمان دەكشێنەوە.\nوتیشی: ״چەكدارانی داعش توانای دەستگردنیان بەسەر زەویدا نەماوە و ناچارن پەنا بەرن بۆ تۆقاندنی گوندنشینان و دانانی بۆمب و پەلاماری لەناكاو.\nباكووری ڕۆژئاوای كەركوك\nسه‌ره‌ڕای ئه‌وه‌ی حكومەتی عێراق بۆ پاراستنی دامەزراوە نەوتییەكان كە بە زۆری كەوتوونەتە سنووری ڕۆژئاوای كەركوك هێزێكی زۆری ڕەوانەی قەزای دوبز و دەوروبەری كرد، بەڵام زانیارییەكان ئەوە دەردەخەن لەوێش شكستیان هێناوە لە كۆنتڕۆڵكردنی ناوچەكە.\nدیارترین چالاكیی چەكدارانی داعش لەو سنوورە، دانانی بازگەیەكی وەهمی بوو لەسەر ڕێگەی كەركوك – دوبز كە ئێستا بووەتە ڕێگەی كەركوك – هەولێریش، بەهۆیەوە ژمارەیەك هاووڵاتی و كارمەندی هێزە ئەمنییەكان و پۆلیسی پاراستنی نەوت بوونە قوربانی.\nهەروەك توانیان بە جلوبەرگی سەربازییەوە دزە بكەنە یایچییەوە كە نزیكترین ناحییەیە لە كەركوكەوە و چەند تاوانێكی قێزەون ئەنجام بدەن.\nئەگەرچی سنووری ڕۆژهەڵاتی كەركوك ئارامترین شوێنی كەركوك بوو لە ساڵی ڕابردوودا، بەڵام لە دوای كشانەوەی هێزەكانی پێشمەرگە، چەكدارانی داعش دزەیان كردووەتە سنوورەكە و لە ئێستادا وەكو سەرچاوەی جموجۆڵەكانیان بەكاری دەهێنن.\nسەباح سەمەد، بەرپرسی كۆمیتەی لەیلانی یەكێتیی بۆ ״ئاژانس״ وتی: ״چەكدارانی داعش بە درێژایی چەمی ڕۆخانە و دۆڵ و شیوەكانی ناوچەكە بوونیان هەیە و بە ئاشكرایش لە لایەن گوندنشین و شوانی سنوورەكەوە دەبینرێن.״\nوتیشی: ״هێزەكانی پۆلیسی ئیتیحادی كە لە سنوورەكەن دركیان بە مەترسیی فراوانبونی ئەو گروپەكە كردووە و ئەوەیش وای كرد كە داوا بكەن هێزەكانی پێشمەرگە زیاتر لە سنووری ناحیەكە نزیك بنەوە.״\nبەڵام محەمەد وەیس، بەڕێوەبەری ناحیەكە ئەو زانیاریانە لە بارەی بوونی چەكدارانی داعش بە پڕوپاگەندە ناو دەبات و بە ״ئاژانس״ی وت: ״هیچ مەترسییەك لەسەر سنوورەكە نییە و هەماهەنگی و پەیوەندیی باشیشمان هەیە لەگەڵ هێزی پێشمەرگە كە لە دوو لاوە 20 كیلۆمەتر لە ناحیەكەوە دوورن.״


ئاژانسی ده نگو باسی کوردستان: كۆمپانیای Stealth Computer مینی لاپتۆپێكی زۆر بچووك ده‌خاته‌ڕوو\nكۆمپانیای Stealth Computer مینی لاپتۆپێكی زۆر بچووك ده‌خاته‌ڕوو\nكۆمپانیای Stealth Computer كه كۆمپانیایه‌كی ناسراوه له‌بواری پیشه‌سازی دروستكردنی لاپتۆپی قه‌باره بچووك، لاپتۆپی جۆری LPC-100 راگه‌یاند. كێشی ئه‌م مینی لاپتۆپه نزیكه‌ی 545 گرام ده‌بێت و مواسه‌فاته‌كانی بریتیین له:\n-پڕۆسێسه‌ری Core2 Duo یان پڕۆسێسه‌ری Celeron ی دوو ناوكیی\n-ڕامی جۆری DDR3 كه ده‌توانرێت زیادبكرێت بۆ 4 گیگابایت\n-هارد به‌قه‌باره‌ی 500 گیگابایت\n-ئه‌گه‌رچی ئه‌م كۆمپیوته‌ره زۆر بچووكه، به‌ڵام به‌پێچه‌وانه‌وه نرخه‌كه‌ی زۆره و له 995 دۆلاری ئه‌مریكی ده‌ست پێده‌كات.\nئیستا هه‌ر ئه‌ۆ کۆمپانیای لاپتۆپیکی تازه‌ی ده‌رۆست کردۆه که 100 گرامه به ئاسانی ده‌تۆانیت زانیاریه‌کانی خۆت بنیریت بۆ ئه‌ۆ که‌سی وا باوه‌رت پیه‌تی ئه‌گه‌ر تۆشی کیشه‌یک هاتی ئه‌میان 1000 گیگابایت هارده‌کی ، رامی 8 گیگابایت وایرلۆسه‌کی تا 5000 میتر ئینترنه‌ت وه‌ر ده‌گریت.\nله لایه‌ن ئاژانسی ده نگو باسی کوردستان ajansknews kl. ۹/۲۸/۱۳۸۹ ۰۵:۱۶:۰۰ بعدازظهر


Diplomatic Magazine | ئەردۆگان لەبەردەم هەڵبژاردنێکی چارەنوسسازدا؛ خستنەڕووی سیناریۆ و پێشهاتەکان\nچەند کاژمیرێک ماوە بۆ ٢٤ی حوزەیران، کە تییدا حەوتەمین هەڵبژاردنی پێشوەختە، و بیستو حەوتەمین خولی هەڵبژاردنی پەرلەمانی و دووەمین هەڵبژاردنی ڕاستەوخۆیی سەرۆکایەتی کۆمار، لە تورکیادا ئەنجامدەدرێت. ئەمەش لە ماوەی سێ ساڵی ڕابردووودا، بۆجاری چوارەمە هاوڵاتیانی تورکیا دەچنە سەرسندوقەکانی دەنگدان، کە دوانیان لە ساڵی ٢٠١٥ بۆ پەرلەمانی تورکیا بوو، لە ٢٠١٧شدا بۆ هەمواری دەستوری و ٢٤ی ئەم مانگەش بۆ پەرلەمان و سەرۆکایەتی وڵات. هەرچەندە بڕیاربوو لە تشرینی دووەمی ٢٠١٩دا، هەڵبژادنی پەرلەمانی و سەرۆکایەتی تورکیا بەڕێوە بچێت، بەڵام دوای ئەوەی سەرۆکی پارتی بزوتنەوەی نەتەوەیی (مەهەپە)، لەگەڵ ئەردۆگان ڕێکەوتن لەسەر پێشخستنی ئەنجامدانی هەڵبژاردنەکان، بەمکارەش هەڵبژاردنی ساڵ و نیوێک پێش وادەی خۆیی بڕیاری لیدرا، ئەمەش پیچەوانەی خواستی پارتەکانی دیکەی تورکیا بوو، کە بە ئۆپۆزسیۆن و نەیاری ئاکپارتی وێنا دەکرێن. لەم ڕاپۆرتەدا بەوردی باس لە هۆکارەکانی هەڵبژاردنی پێشوەختە دەکەین، لەگەڵیشیدا خاڵە لاواز و بەهیزەکانی ئەردۆگان دەخەینەڕوو، هەروەها ئەگەر و سیناریۆکانی دوای هەڵبژاردن دەخەینەڕوو، دواتر ئاماژە سەنگ و پێگەی هەدەپە دەکەین، لە هەڵبژاردنی سەرۆکایەتی و پەرلەمانی تورکیادا.\nخراپی دۆخی ئابوری تورکیا، لە مەترسیەوە بووەتە قەیرانێکی ترسناک، دابەزینی لیرەی تورکی، بێکاری ، هەڵئاوسان،کەمبونەوەی سەرمایە گوزاری دەرەکی، هەتا کات زیاتر بڕوات لە بەرژەوەرندی ئەردۆگان نیە.\nبڕیاردان لە هەڵبژاردنی پێشوەختە بۆ؟\n١: ئەردۆگان دەیەوێت، سەرکەوتنەکانی لە عەفرین و مەنبج، بکاتە کارتی سەرکەوتن و دەنگی نەتەوەپەرستەکانی تورکیای پی بەدەستبهێنێت.\n٢: کەڵکوەرگرتن لە بارودۆخی نائارامی سیاسی و پەرتەوازەیی بەرەی ئۆپۆزسیۆن، بۆ ئەوەی هاوپەیمانی دژی ئەردۆگان نەکەن، بە دانانی کاندیدکی بەهیز دژی. هەروەها بۆ ئەوەی ئەگەری هاوپەیمانی (جەهەپە، ئی پارت، سەعادەت)هێزەکەی هیندە نەبێت کە تەنگ بە ئەردۆگان هەڵبچنێت.\n٣: خراپی دۆخی ئابوری تورکیا، لە مەترسیەوە بووەتە قەیرانێکی ترسناک، دابەزینی لیرەی تورکی، بێکاری ، هەڵئاوسان،کەمبونەوەی سەرمایە گوزاری دەرەکی، هەتا کات زیاتر بڕوات لە بەرژەوەرندی ئەردۆگان نیە.\n٤: لەسەر ئاستی دەرەکی ئەمریکا و بەشێک لە دەوڵەتانی ئەووپا دژ بە ئاراستە وسیاسەتی ئەردۆگانن، دور نیە سزای ئابوری و دبلۆماسی بەدوای خۆیدا بهێنێت، پیش هەر کارێکی لەم شێوەیە ئەردۆگان قۆڵی لێهەڵماڵیوە.\n٥: پەلەکردنی بۆ گۆڕینی سیتەمی سیاسی، لە پەرلەمانیوە بۆ سەرۆکایەتی، کارێک کە نزیکەی ٤ سالە پلانی بۆ دادەنێت، نایەوێت بە ئاسانی لە دەستی بدات، چونکە بەرەی ئۆپۆزسیۆن دروشمی هەڵوەشاندنەوەی دەرئانجامی هەڵبژاردنی هەمواری دەستوری و چەسپاندنی سیتسەمی پەرلەمانیان هەڵگرتووە، ئەمەش بەواتای لەباربردنی خەونی ئەردۆگانە.\n٦: ئاکەپە دەیەوێت هەڵبژاردنی سەرۆکایەتی و پەرلەمانی، پێش هەڵبژاردنی شارەوانیەکان ئەنجامبدرێت، کە بڕیارە لە ئایاری ٢٠١٩ئەنجامبدرێت، چونکە ئەزموونی دەنگی نەخێری شارەگەورەکان، بۆ هەمواری دەستوری تورکیا لە نیسانی ٢٠١٧دا، هۆشیاری دایە حکومەت، کە دور نیە کاندیدەکانی ئاکپارتی، بۆ وەرگرتنی پۆستی سەرۆک شارەوانیەکان لە شارەگەورەکان سەرنەکەون.\nدەیان بەڵگەو گرتەی ڤیدۆیی لەبەردەستە، کە ئەردۆگان لەگەڵ هێزو گروپە تیرۆرستیە جیهادییەکانی وەک (داعش، بەرەی نوسرە و جەیشی ئیسلام)، لە خاکی سوریادا مامەڵەی کردوە، ئەمەش پیچەوانەی خواستی ئیسلامی و عەلمانی و کوردەکانە، بە دڵنیایەوە کاریگەری خراپی لەسەر دەنگەکانی ئاکپارتی دەبێت.\nخاڵی بەهێزی ئەردۆگان\n١: پارتە نەیارەکانی دژ بە ئەردۆگان بە تەنیا ناتوانن بەربەست لەبەردەم ئاکپارتی دروستبکەن، هەروەک دەبینین پارتی سەعادەت هێزی ئەوەندە نیە کێبڕکێی ئەردۆگان بکات، ئی پارتیش، بە سەرۆکایەتی میرال ئەکشنار (کە لە حیزبی مەهەپە جیابۆتەوە)هێزێکی ناسیۆنالیستی شێوە فاشیستیە، هێشتا بە تەواوی لەسەر پێی خۆی نەوەستاوە.\n٢: ئەوەی ماوەتەوە جەهەپەیە، کە ئەردۆگان بە هاوپەیمانێتی لەگەڵ مەهەپە بە ئاسانی بەسەریدا زاڵ دەبێت، ئەگەر لە حاڵەتێکدا نەیتوانی زۆرینەی پەرلەمان وەگیر بخات، بێجگە لەوەی باس لەوە دەکرێت کە جەهەپە کۆمەلیک هەڵەی سیاسی گەورەی کردوە کە دەشێت لە بەرژەوەندی ئاکپارتی بێت.\n٣: هەروەها هەدەپەش بە تەنیا ناتوانێت بەسەر ئاکپارتی و مەهەپەدا زاڵبێت، پرسی هاوپەیمانێتیش لەگەڵ هیزە ئۆپۆزسیؤنەکانی تر کەمێک سەختە، بەحوکمی ئەوەی دان بە پێکهاتەی کورد دانانێن، وەک نەتەوەیەکی جیاوازتر لە تورک. ٠بەلام دەبێت ئەوە لەبەر چاوبگرین کە بەرەی ئۆپۆزسیۆن ئەگەر یەکگرتووبن دەتوانن پێکەوە بەربەستی جدی بۆ ئاکپارتی دروستبکەن، ئەمەش کەمیک سەختە).\n٤: دەسەلاتی مادی و سەربازی و سیاسی، خالێکی دیکەی بەهێزە، بەدەستی ئەردۆگانەوە، دەشێت، ئەم سێ پێدراوە لە بەرژەوەدنی خۆیی لە بانگەشەی هەڵبژاردن بەکار بهێنت، هەروەها چانسی ساختەکارییەکی زۆریشی پێدەبەخشێت.\n٥: ئەردۆگان لە بەرژەوەندی خۆیی بە تەواوی کۆنتڕۆڵی کەناڵەکانی ڕاگەیاندنی بەهەموو جۆرەکانیەوە کردوە، بەشێوەیەک ٩٥٪ میدیایی تورکیا پشتیوانی لە ئاکەپە و حکومەت دەکەن، تەنیا ٥٪ سەر بە ئۆپۆزسیۆنە یان سەربەخۆیە. پارتەکانی دیکەی ئۆپۆزسێۆن، لەم بوارەدا زۆر هەژارن، بەقورسی دەتوانن دەنگی خۆیان بەجەماوەر بگەیەنن، بەتایبەتی هەدەپە، کە لەبوارەدا سنوردارکراوە. بەڵام دەشێت لە هەمان کاتدا داخستنی دەزگاکانی ڕاگەیاندن و سنوردانان بۆ ئازادی ڕۆژنامەگەری خاڵی لاوازی ئەردۆگان بێت.\n٦: ئۆپەراسیۆنە سەربازییەکانی ئاکپارتی، کە تێیدا پشتگیری مەهەپەشی بەدەست هێناوە، لە باکوری سوریا، باکوری عێراق، دژ بە یەپەگە و پەکەکە، سۆزی نەتەوەیی تورکایی جۆشداوە، دەکرێت وەک خاڵی بەهیزی ئەردۆگان هەژمار بکرێت.\n٧: بەڕوونی لەگەڵ پارتەکەی دەوڵەت باخچەلی (مەهەپە)، جۆرێک لە هاوپەیمانێتی ستراتیژی لە نێوانیادا هەیە،بەجۆرێک ئەم پارتە پشتگیری توندی ئەردۆگان دەکات و کاندیدشی بۆ پۆستی سەرۆکایەتی نیە، کارێک کە بەرەی ئۆپۆزسیۆن نەیانتوانی ئەنجامی بدەن، ئەمەش ئەگەر هاتوو ئەردۆگان نەیتوانی زۆرینەی پەرلەمان بەدەستبهێنیت، یان لە خولی یەکەمی سەرۆکایەتی کۆماردا دەرنەچێت، کەڵك لە(مەهەپە) ببینێت، یان پارتی دیکە بەرەو لای خۆیی ڕابکێشێت، بۆ دروستکردنی هاوپەیمانی.\n٨: خوڵقاندنی باری نائاسایی، کە بۆجاری حەوتەم ماوەکەی درێژکراوەتەوە، لە دوای کودەتاکەی تەموی ٢٠١٦ەوە، بەردەوامە. ئەمەش هۆکارێکە بۆ بالادەستی زیاتری ئاکپارتی، لەم ڕێگەوە کاریگەری لەسەر نەیارەکانی دروست دەکات، ئەنجامدانی هەڵبژاردنێکی پاکوبێگەردیش مەحاڵ دەکات. هەروەک دەبینین بە بیانوی خراپی سەقامگیری لە بەشێکی لە پارێزگاکانی باکوری کوردستان، دەنگدەرانی ناچار کردووە، لە شوینی تر دەنگ بدەن، ئەمەش لەبەرژەوەدنی خۆیەتی و دەنگی کورد کەم دەکات.\n٩: ئەگەر پیشینەی سەرکەوتنەکانی ئاکپارتی، بەسەرۆکایەتی ئەردۆگان، لە هەڵبژاردنەکای ١٥ ساڵی ڕابردوودا لەبەرچاوبگرین، دەگەین بەو دەرئەنجامەی کە ئەم پارتە، لە هاوپەیمانێتی لەگەڵ حیزبە جیاجیاکانی تورکیا بەتایبەتی لە کاتی هەڵبژاردنەکاندا سەرکەوتووە.\n١٠: ئەردۆگان دوای ١٥ ساڵ وەک کەسی یەکەمی تورکیا، لە پاش مستەفا کەمال ئاتاتورک (دامەزرێنەری تورکیایی نوێ)، وەک بەهێزترین سەرکردەی تورکیا دەرکەوتووە، ئەمەش هۆکارێکی سەرەکی بووە بۆ ئەوەی بنکەی جەماوەی بەتەواوی لاواز نەبێت.\n١: هێرشە سەربازییەکانی ئردۆگان، لە عەفرین، کۆبانێ و منبج، ئێستاش لە هەوڵی ئۆپەراسێۆنی سەربازییە لە قەندیل و شەنگال و مەخمور، هەموو ئەمانە وادەکەن وەلائی کوردەکان لەدەستبدات، لە ڕابردوودا شانازی بەوەوە دەکرد، کە سەرکەوتنەکانی بە هێزی دەنگدەرە کوردەکان بووە، بەڵام هێرشە سەربازییەکانی ڕابردوی دژ بەکورد و هاوپەیمانێتی لەگەڵ (مەهەپە)ی نەتەوەپەرستی تورکیا، تینوو بە خوێنی کورد، وایکردوە چیتر ئەردۆگان نەبێتە سەرچاوەی ئومێد بە نیسبەت کوردەکانەوە، ئەمەش بەشێکی زۆری دەنگدەرە کوردەکانی لێدەتۆرێنێت و دورنیە پەنجەیان لە بەرژەوەندی هەدەپە مۆر بکەن.\n٢: دەیان بەڵگەو گرتەی ڤیدۆیی لەبەردەستە، کە ئەردۆگان لەگەڵ هێزو گروپە تیرۆرستیە جیهادییەکانی وەک (داعش، بەرەی نوسرە و جەیشی ئیسلام)، لە خاکی سوریادا مامەڵەی کردوە، ئەمەش پیچەوانەی خواستی ئیسلامی و عەلمانی و کوردەکانە، بە دڵنیایەوە کاریگەری خراپی لەسەر دەنگەکانی ئاکپارتی دەبێت.\n٣: زۆرجار ئەردۆگان بەوە تۆمەتبار دەکرێت کە عەلمانیەتی تورکیایی خستۆتە ژیر مەترسییەوە، بەجۆرێک فکرەی ئاتاتورک و حیزبی گەلی کۆمار، کەپایەکانی دەولەتی تورکیای نوێیان دامەزراندوە، لە لایەن پارتی دادوگەشەپیدانوە، لەژێر هەڕەشەدان، ئەمەش دوای کودەتای تەموزی ٢٠١٦، درکی پێکرا کە چەندان ئەفسەر و سەرکردەی کەمالی زیندانیکرد.\n٤: دەستگیرکردنی هاوسەرۆکاکەنی هەدەپە و ١١ ئەندام پەرلەمانی دیکەی هەدەپە، هەروەها مافی ئەندامێتی لە ١١ ئەندام پەرلەمانی دیکەی سەندۆتەوە، بێجگە لە زیندانیکردنی هەزاران لایەنگری ئەم پارتە، بێجگە لە لادانی دەیان هاوسەرۆک شارەوانی و دانانی قیوم لە جێگەیان، نیشانەیەکی ئاشکرای پێشێلکردنی مافی سیاسی و بنەمای دیموکراسی و قبولکردنی جیاوازییەکانە.\n٥: قوڵبوونەوەى ناکۆکییەکانی گولەن و ئەردۆغان، بەتایبەت دواى کودەتاکەى 15 ى تەمووزى ساڵى 2016، کە ئەندام و لایەنگرانێکى زۆرى بزووتنەوەى خزمەت لەناو زینداندان و لە کارەکانیان دوور خراونەتەوە، هۆکارێکى سەرەکى لاوازبوونى ئەردۆغان دەبێت لەم هەڵبژاردنەدا، چونکە هاوشێوەی هەڵبژاردنەکانی ٢٠٠٢ هاتا ٢٠١٢، گولەینیەکان دەنگ بە ئەردۆگان نادەن، بەڵکو ئەو بەرەیە هەڵدەبژیرن کە دژی ئەردۆگانە.\n٦: گەلی تورکیا ماندووبوون بەدەست سیاسەتە مەجازییەکانی ئەردۆگانەوە، ١٦ ساڵە لەژیر هەیمەنەی ئاکپارتیدان، لە ٢٠٠٢ەوە هەتا ٢٠١٢، قۆناغی زێڕێنی ئەم پارتە بووە، دۆخی سیاسی و ئابوری و ناوخۆیی تورکیا لە ئاستێکی باشدابووە، لە ئاستی نێودەوڵەتی و هەرێمیش ناوبانگێکی باشی هەبووە، بەڵام لە ٢٠١٥بەدواوە، ئەردۆگان تورکیای بەرەو قۆناغێکی تر لە خراپی ئابوری، سیاسی و کۆمەڵایەتی بردووە، لەسەر ئاستی دەرەکیش ناوبانگی لەکەداربووە، لە ماوەی تەنیا ٣ ساڵدا ئەوە جاری چوارەمە، هەڵبژرادن لە تورکیا دەکرێت،کە ئەردۆگان هەڵبژاردنەکان وەک میکانیزمێک دەبینێت بۆ چارەسەری قەیران و گەڕانەوەی شەرعیەت، بەڵام لە واقیعدا پێچەوانەکەی بەرجەستە دەبێت، بەڵنیاییەوە بەشێکی زۆر لە عەلمانیەکان، کەمالییەکان، کوردەکان و گولەینیەکان، تەنانەت هاوڕێ نزیکەکانی ئەردۆگانیش لە ئاکپارتی، لە سیاسەت و ئەدای ئەردۆگان ناڕازین، بە دڵنیاییەوە ئەمانەش لە بەرژەوەندی ئەردۆگان نیین.\n٧: سەرباری بەلێنەکان بۆ چارەسەرکردنی قەیرانی سیاسی و ئەمنی و ئابوری، بەڵام ئاکپارتی کە بەرپرسیارێتی سەرەکی لە ئەستۆیە، نەیتوانیەوە، چارەسەری سەرەتایی ئەم پرسانە بکات، تەنانەت لەسەر ئاستی دەرەکی و ناوخۆیش لە قەیراندایە.\n٨: دەنگدەری تورکی زیاتر بایەخ بە ڕەوشی ئابوری و ئازادی ڕادەربڕین و سەقامگیری دەدات، دۆخی نالەباری ئابوری و بەکارهێنانی توندوتیژی و داپڵۆسین لە لایەن ئاکپارتی و سەپاندنی دوو ساڵەی باری نائاسایی، و پڕکردنی زیندانەکان لە نەیارەکانی، فەسلکردن و دورخستنەەی کارمەندەکان و هەیمەنەکردن بەسەر دامودەزگا یاسایی و سەربازییەکان، بە ئاسانی لە یادەوەری دەنگدەراندا ناسڕێنەوە.\n٩: سەرکەوتنە لاوازەکەی ئەردۆگان لە ڕیفراندۆمی هەمواری دەستوریدا، بردنەوەیەک بوو بە تامی دۆڕان، ئەمەش زەنگێکی مەترسیدار بوو، چونکە بە ڕێژەی ٤٨٪ هاوڵاتیان دەنگیان دژی ئەم هەموارە دەستورییە دا، ئەمەش وەک پڕۆژەیەکی ئەردۆگان سەیردەکرا، واتا وەک ئەوەبوو دەنگدان بێت بە مانەوەی ئەردۆگان یان لادانی، کەواتە ئەمە دەری دەخات، قورسە زیاتر لە نیوەی دەنگی سەرۆکایەتی کۆمار و زۆرینەی پەرلەمان بهێنیت.\n١٠: جیابوونەوەی گروپێک لەناڕەزاییەکانی مەهەپە،پێکهێنانی حیزبێکی نوێ، لە لایەن (میراڵ ئەکشنەر)، دەبێتە هۆی ئەوەی دەنگی چینە سیکۆلار و نەتەوەپەرستەکان بەرەولای خۆی بەرێت، ئەمەش واتای ئەوەیە ڕێژەیەکی بەرچاو لە دەنگەکانی ئاکپارتی بۆ خۆیی دەبات. لەگەڵهەموو ئەمانەشدا لە ١٦ ساڵی دەسەڵاتدارێتی ئەردۆگاندا، هاوشێوەی ئیستا بەرەی دژی نەبووە، کە لە پارتە ئۆپۆزسیۆنەکاندا دەردەکەوێت، کە بە دڵنیاییەوە هێزی ئەوەی هەیە بە شێوەی پێکەوەیی بەسەر ئەردۆگاندا زاڵ بن ئەگەر بیانەوێت یان ڕێکبکەون.\nهەدەپە لە ڕووی کێرفی جەماوەرییە سێهەم پارتی پەرلەمانی تورکیاییە، لەهەوڵی ئەوەدایە ڕێژەی کورسییەکانی بگەیەنێتە ١٠٠ کورسی. بەڵام هەرچۆنیک بێت، لەهەموو حاڵەتێکدا هەدەپە بە براوەیی لەم هەڵبژاردنەدا دێتە دەرەوە، بەهێزترین دەستکەوت بەدەستهێنانی دەنگی کوردەکانە،\nسەنگی هەدەپە لەبەرامبەر ئەردۆگاندا\n١: هەدەپە لەم هەڵبژاردنەدا سەنگی زۆری هەیە، لە ٢٠١٥دا، یەکەمین پارت بوو کە لە مێژووی تورکیادا توانی، بەربەستی لە ١٠٪ تێبپەڕێنێت و بچێتە پەرلەمانەوە، هەرچەندە لە هەڵبژاردەنی ٧ حوزەیرانی ٢٠١٥دا، زیاتر لە ٦ ملیۆن دەنگی بەدەستهێنا و بە ڕێژەی ١٣٪ دەنگەکانی تورکیایی بە قەبارەی ٨٠ کورسی بەدەستهێنا، ئەم سەرکەوتنەی هەدەپە شکستی ئەردۆگانی لێکەوتەوە، چونکە ئاکپارتی بەراورد بە هەڵبژاردنی پێشوتر ٦٨ کورسی لەدەستدا، ئەمەش وایکرد نەتوانێت زۆررینەی پەرلەمان بەدەستبهێنێت و بەتەنیا حکومەت تەشکیل بکات، هەربۆیە دوای دوبارەکردنەوەی هەڵبژاردنی کردەوە لە ١ نۆڤەمبەری/٢٠١٥دا، بەزەبری هیز و ساختەکاری چاوسورکردنەوە (وەک ئەوەی دەمیرتاش وەسفی کرد)، توانی ٣١٧ کورسی پەرلەمانی بەدەستبهێنیت، بەڵام بۆجاری دوەمیش هەدەپە بەربەستی ١٠٪ی تێپەڕاند و ژمارەی کورسییەکانی بۆ ٥٩ کورسی دابەزی، بەڵام بەهم حالەشەوە پلەی سێهەمی هەبوو لە پەرلەمانی تورکیادا.\n٢: لە ئێستشدا هاوسەرۆکەکانی پەکەکە و ١١ ئەندام پەرلەمانی لە زینداندایە، و ١١ی دیکەشی مافی ئەندامێتیان لێسەندراوەتەوە، بەڵام بەم دۆخەشەوە بەشداری هەڵبژاردنی سەرۆکایەتی و پەرلەمانی تورکیایان کردوە، سەلاحەدین دەمیرتاش کاندیدی ئەم پارتەیە بۆ پۆستی سەرۆکۆماری تورکیا، بەڵام هەدەپە هاوشێوەی ئاکپارتی دەسەلاتی سیاسی و میدیایی نیە و لە سنورێکی تەسکدا بانگگەشەی هەڵبژاردن دەکات، بەڵام لەگەڵ ئەوەشدا تەنیا نامەیەکی دەمیرتاش یان تیوتێکی هێندەی میتینگیكی ملیۆنی ئەردۆگان ئەرزشی هەیە.\n٣: هەدەپە لە ڕووی کێرفی جەماوەرییە سێهەم پارتی پەرلەمانی تورکیاییە، لەهەوڵی ئەوەدایە ڕێژەی کورسییەکانی بگەیەنێتە ١٠٠ کورسی. بەڵام هەرچۆنیک بێت، لەهەموو حاڵەتێکدا هەدەپە بە براوەیی لەم هەڵبژاردنەدا دێتە دەرەوە، بەهێزترین دەستکەوت بەدەستهێنانی دەنگی کوردەکانە، بەشێوەیەیک ئەوانەی پێشتریش دەنگیان بە ئەردۆگان داوا دەبنە دەنگدەری هەدەپە، ئەگەر دەمیرتاشیش نەتوانێت نیوەی دەنگەکان بەدەست بهێنیت، ئەوە بە دڵنیاییەوە ئەردۆگانیش ناتوانێت بە تەنیا ڕێژەی پێوستی دەنگ بۆ سەرۆکایەتی تورکیا لە خولی یەکەمدا بەدەستبهێنێت.\n٤: بۆیە لە خولی دووەمدا هەدەپە دەبێتە هێزێکی یەکلاکەرەوە، کە بە دڵنیاییەوە دەنگ بە ئەردۆگان نادات، پیدەچێت لەگەڵ ئۆپۆزسیۆن دەنگیان دژی ئەردۆگان یەکبخەن. بەلایەنی کەمەوە هەدەپە سێ بژاردەی لەبەر دەم دەبێت، یەکەم ئەوەیە پشتگیری ئەردۆگان بکات، کە ئەمە ئەستەمە ڕوبدات، یان دەنگ بدات بە کاندیدی ئۆپۆزسیۆن، یاخود ئەندام پەرلەمانەکانی سەرپشک بکات، دەنگ بەکام بەرەیە دەدەن کە ئەمەش پێدەچێت ڕوونەدات، بۆیە بژاردەی دووەم ئەگەری ڕودانی بەهێزترە.\n٥: بەگشتی دەتوانین ئەوە بلێن کە دەمیرتاش بە فعلی دەتوانێت ڕکابەری ئەردۆگان بکات، لە سەر ئاستی پەرلەمانیش بە ئاسانی بەربەستی ١٠٪ تێدەپەڕێنێت و ڕێژەی کورسیەکانی هەڵکشانی بەرچاو بەخۆیەوە دەبینن، ئەمە ئەگەر ئەردۆگان ساختەکارییەکی فراوان نەکات، کە ڕەنگە دەرئەنجامە پێشبینی کراوەکان بەوشێوەیە نەبن و ئەنجامەکانلە بەرژەوەندی ئەردۆگان شۆک دروست بکەن. بەلام لەهەموو دۆخێکدا قورسە دەمیرتاش پۆستی سەرۆکایەتی کۆمار وەگیربخات، بەلام هەڵکشانی ڕێژەی دەنگەکەکانی لە سەرئاستی کورسی پەرلەمانی پێشبینیەکەی واقیعیە، دیسانەوە ئەەگر ساختەکاری ئەردۆگان لەمپەردروست نەکات.\nسیناریۆ و پێشهاتەکان\n١: پێشبینی دەکرێت هەندێک سیناریۆ ڕووبدەن کە دۆخەکە هێندەی تر ئاڵۆز دەکەن، وەک دەبینین زۆرینەی ڕاپرسیە نێودەوڵەتیە سەربەخۆکان، ئەوەیان سەلماندووە، کە هیچ یەکێک لەو شەش کاندیدە، لە خولی یەکەمدا ناتوانن زیاتر لە ٥٠٪ دەنگەکان بەدەست بهێنن، (ئەگەر ساختەکاری لەبەرژەوەندی ئەردۆگان دۆخەکە نەگۆڕێت)، ئەو دوو کادنیدەی زۆرترین دەنگ دەهێنن دەچنە خولی دوەمەوە، دیسانەوە لە خولی دوەمیشدا سەختە یەکلابوونەوەی کەسێک بۆ سەرۆکایەتی کۆمار، کە ڕاپرسیەکان ئەوەیان دڵنیاکردۆتەوە، کە ئەردۆگان یەکیکە لەو دوو کاندیدە.\n٢: لە دۆخێکی لەمشێوەیەدا مەهەپە پشتی ئەردۆگان دەگرێت، بەلام لەلایەکی ترەوە پارتەکانی دیکە دەنگی پێنادەن(ئەمەش بە ڕەهایی ڕاست نیە)، بەمەش ناتوانێت سەرکەوتوو بێت. یاخود بە پێچەوانەوە دەشێت ئەردۆگان سەرکەوتوو بێت لەوەی پارتێکی دیکە بەرەولای خۆیی رابکێشێت و بەرەی هاوپەیمانیەتیەکەی فروانتر بکات، ئەزموونی سیاسی ئەردۆگان پێماندەڵیت کە لەم سیاسەتەشدا تاڕادەیەکی باش سەرکەوتووبوە.\n٣: ئەگەر دەمیرتاشیش لەپاڵ ئەردۆگان زۆرینەی دەنگەکان بەدەستبهێنێت، دیسانەوە متمانەی پارتەکەی (میرال ئاکشنەر) بەدەست ناهێنێت، بەهۆی گریێی ڕەگەزپەرستی و نەتەوەییەوە، کە دیدگای بەرامبەر کورد لە ئاکپارتی باشتر نیە، پارتەکانی دیکەی وەک (سەعادەتی ئیسلامی) و تاڕادەیەک (جەهەپە)ش پشتیناگرن، بۆیە (دەمیرتاش) لاوازترین جانسی هەیە، لەوەی پۆستی سەرۆکۆمار بەدەست بهینێت (خۆیشی زۆر باش ئەمە دەزانێت)، بەلام پارتەکەی دژی ئەردۆگان دەتوانێت دەنگ بدات بە کاندیدێکی دیکە، ئەگەر (موحه‌ره‌م ئینجىش) كاندیدى پارتى كۆمارى گه‌ل، لەپاڵ ئەردۆگاندا زۆرترین دەنگ بەدەستبهێنێت، ئەوا پێدەچێت ڕەزامەندی پارتی دیموکراتی گەل بەدەست بهێنێت، بەڵام پارتی دیموکراتی گەلان ئەم پشتگیرییەیان بۆ ئاکشنەر نیە کاتێک ڕووبەرویی ئەردۆگان دەبێتەوە. لە هەموو بارێکدا ئەردۆگان کەسە بەهێزەکەیە کە دەتوانێت پۆستی سەرۆکایەتی تورکیا بەدەستبهێنێت.\n٤: سیاریۆیەکی تر کە پێدەچێت دۆخەکە بشوێنێت، ئەوەیە ئەگەر ئەردۆگان زۆرینەی پەرلەمانی بەدەستهێنا و خۆیشی وەک کاندیدی سەرۆکایەتی مایەوە، دۆخی تورکیا چێ بەسەردێت، لە کاتێکدا ئەو ئارەزووی کپکردنی دەنگی کوردە و تەنانەت ویستی ئەوەیە بەرەی ئۆپۆزسیۆنیش بە ئاستێکی زۆر باش لاواز بکات، چونکە لەم حاڵەتەدا دەتوانێت سیستەمی سیاسی وڵات بەرەو سەرۆکایەتی بگۆڕێت و لە پەرلەمانەوە بە هاوبەشی لەگەڵ مەهەپە، یان هەر هاوپەیمانیەتیەکی دیکە کە پیکیبهێنێت، هەمواری دەستوری جێبەجێ بکات.\n٥: یان چی دەبێت ئەگەر ئەردۆگان زۆرینەی پەرلەمانی بەدەستهێنا، بەلام پۆستی سەرۆکۆمار لە دەست بدات، یان بە یچەوانەوە چی دەبێت ئەگەر پۆستی سەرۆکۆماری بەدەستبهێنێت و زۆرینەی پەرلەمانی لە دەستبدات، کە ئەمەش ئەوە نیە کە ئەردۆگان خوازیارییەتی. یان ئەگەر ئاکپارتی بە تەواوی شکستی هێنا ئەوکاتە دەستبەرداری دەسەلات دەبێت؟.\n٦: یاخود ئەگەر هاتوو (هەدەپە، جەهەپە، ئی پارت و سەعادەت) زۆرینە بەدەستبهێنن و لە هاوپەیمانیتیەکدا پەرلەمان کۆنتۆڕۆڵ بکەن(سیناریۆیەکی لاوازە)، ئایە لەحاڵەتی سیناریۆیەکی لەم شێوەیەدا ئەردۆگان هەڵویشتی چی دەبێت، لە کاتێکدا ئەو خوازیاری باڵادەستبوونی پارتەکەی خۆیەتی لە پەرلەماندا، بەواتایەکی دیکە ئایە ئەردۆگان تا چەند ڕێگە بە فرەپارتی دەدات، لە کاتێکدا خۆی خوازیاری سیستەمی سەرۆکایەتی و باڵادەستبونی پارتەکەیەتی لە پەرلەماندا، کاتێک بە تەواوی ئەوە ڕوون دەبێتەوە کە چیتر ئاکپارتی تاکە حیزبی هەڵنژاردنەکانی تورکیا نیە.\n١: بیستوچواری ئەم مانگە هەڵبژاردنی سەرۆکایەتی و پەرلامانیی تورکیا، ئەنجامدەدرێت، پێچەوانەی هەڵبژاردنەکانی تر، پێدەچێت، چەندین گۆڕانکاری جەهەری بێنەکایەوە، لە هەمووی گرنگتر ئەوەیە ئەم هەڵبژاردنە دەیسەلمێنێت، کە ئاکپارتی چیتر بە تەنیا حیزبی باڵادەستی تورکیا نیە، بەڵکو پێوستە دەرفەتێک بە بوونی پارتەکانی دیکەش بدرێت.\n٢: خاڵێکی دیکەی جەوهەری ئەوەیە کە نەیارەکانی ئەردۆگان، زیاتر لە هەرکاتێکی تر ڕێژەیان زۆرترە و بەهێزتریشن، بەلام بەتەواوەتی لەناوخۆیاندا یەکڕیزنین، ئەردۆگان خوازریاری ئەوەیە ئەم هەڵبژاردنە بکاتە ڤیزایەک بۆ گەیشتن بە ٢٠٢٣، کۆنتڕۆڵکردنی دەسەلاتی یاسادانان و جێبەجێکردن لە پیناوب ەرژەوەنی خۆیدا، بەڵام سەرکەونتنی ئەردۆگان هەم بەشێوەی هاوپەیمانی هەم بە شێوەی تاکەکەسی، گەلیک قورسە.\n٣: بەڵام لەگەڵ هەموو ئەمانەدا ئەردۆگان خاوەنی هیزی سیاسی و یاسایی و سەربازی و میدیاییە، لە پالیشیدا بە سودوەرگرتن لە دۆخی باری نائاسایی، هەولدەدات لە پیناو بەرژەوەدنی کەسی خۆیی دەستوەردان لە هەڵبژاردەنەکان بکات، بۆ ئەوەی بە یەکجاری خۆیی لە هێرشی ئۆپۆزسیۆن و سیستەمی پەرلەمانی ڕزگار بکات و پارتەکانی دیکە لە پەرلەماندا لاواز بکات.\n٤: بەلام ئەگەر بێت و نەیارەکانی ئەردۆگانیش لە بەرەیەکی هاوبەشدا یەکبگرن، ئەوە بە دڵنیاییەوە دۆڕاوی یەکەم لەم هەڵبژاردنە ئەردۆگان دەبێت، بەڵام یەک دەنگییەکی لەم شێوەیە ئەستەمە ڕووبدات، لە پاڵیشیدا دور نیە ئەردۆگان هانا بۆ هەموو میکانزمێکی ڕێگەپێدراو و پێنەدراو بدات بۆ سەپاندنی خۆیی ئەگەر هاتوو دەرئەنجامی هەڵبژاردنەکانی بەدڵنبوو، چونکە سیاسەتی چەند ساڵی ڕابردووی سەلماندی کە خۆیی بە خاوەنی تورکیا دەزانێت.\n٥: بۆیە گومانێک لەوەدا نیە کە هاوشێوەی هەڵبژاردنی نۆفەمبەری ٢٠١٥ و ڕاپرسی نیسانی ٢٠١٧، ئەم هەڵبژاردنەش لە بەرژەوەدنی ئەردۆگان کۆتایی پیبێت، چونکە بە هەموو واتایەک هەڵبژاردنێکی پاکوبێگەرد نابێت.


لەکودەتایەکی سەربازیدا سەرۆک و سەرۆک وەزیرانی مالی دەستگیرکران » پێگەی تۆڕی میدیای عێراقی\nلەکودەتایەکی سەربازیدا سەرۆک و سەرۆک وەزیرانی مالی دەستگیرکران\nلەهەوڵێکی کودەتائامێزدا، سەرکردەی یاخیبوانی مالی سەرکەوتنی هەنگاوەکەی بە دەستگیرکردنی سەرۆک و سەرۆک وەزیرانی وڵاتەکەی راگەیاند.\nمیدیاکانی جیهان هەواڵی نائاسایبونی دۆخی ئاسایشی و هەوڵی کودەتای وڵاتی مالییان لەرۆژئاوای ئەفریقا بڵاوکردەوە و رایانگەیاند چەندین بەرپرسی باڵای حکومی و ئەفسەری سەربازی دەستگیرکراون لەباماکۆی پایتەخت و نزیک بنکەی سەربازی کاتی، ئێوارەی ئەمڕۆش سەرکردەی یاخیبوانی ئەو وڵاتە دەستگیکردنی ئیبراهیم بۆباکاری سەرۆک و سومەیلۆن مایگای سەرۆک وەزیرانی راگەیاند.\nراگەیاندنی دەستگیرکردنی سەرۆک و سەرۆک وەزیران لەپامێکدابوە بەناوێکی نادیار کەپێدەچێت لەلایەن کەسی یەکەمی یاخیبوانی ئەو وڵاتە نوسرابێت و تێیدا هاتوە، " دەتوانین پێتان رابگەیەنین کە سەرۆک وە سەرۆک وەزیران لەژێر کۆنترۆڵی خۆماندان."\nسەرلەبەیانی ئەمرۆ لەکاتی بڵاوبونەوەی دەنگۆی دەستگیرکردنی ژمارەیەک لە وەزیر و بەرپرسانی باڵای حکومەت، وتەبێژی ئەنتۆنی گوتێرز سکرتێری گشتی رێکخراوی نەتەوە یەکگرتوەکان بەناوی گوتێرزەوە رایگەیاند، بەوردی چاودێری دۆخەکە دەکەن و داواشی لەهاوڵاتیانی مالی کرد دامەزراوە دیموکراتییەکانی وڵاتەکەیان بپارێزن.\nسکرتێری گشتی نەتەوە یەکگرتوەکان راشیگەیان بەهاوبەشی لەگەڵ کۆمسیۆنی ئەفریقای رۆژئاوا، یەکێتی ئەفریقا و یەکێتی ئەوروپا بەردەوامدەبین لەهاوکاریکردنی مالییەکان لە چڕکردنەوەی هەوڵەکانیان بۆ بەهێزکردنی ئاشتی و دیموکراسی لەو وڵاتە.


ئایا جیهانێکی نائاسایشتر بەڕێوەیە؟ | کوردستان تایمز - Kurrdistan Times\nهەموو زاناو بیرمەندانی جیهان دەزانن، زۆر گۆڕانکاری گەورە بەڕێوەن، بەڵام گۆڕانکاری هەرە بنەڕەتی، کۆنترۆڵکردن و درزبردن ئاسایشی مرۆڤە، کە هاوشێوەی کاپیتالیزمێک بۆ پاراستنی ئاسایشی جیهانی دادامەزرێت، بە مەبەستی زامنکردنی ئاسایشی تەندروستی مرۆڤ، لە ژیانی داهاتوویدا، لەوانەشە جێگۆڕکێی یاساکانی دژە-تیرۆر بێت، بە یاسای دژە-ڤایرۆس یان داڕشتنەوەیان پێکەوە، لەناو چوارچێوەیەکی نوێدا.\nسڕکردنی شارستانیەت، تێکشکاندنی پایەکانی سیستەمی تەندروستیی جیهانی، سەرهەڵدانی تراومایەکی جیهانی، بە مەبەستی زەندەقچوون و هەترەشبردنی توانا و ورەی كۆمەڵگەی مرۆڤایەتی، هەڵپەساردنی جومگەكانی ئابووری، ئاین، سیاسەت، داخستنی سنوورەکان، لە خەسڵەتە سەرەکییەکانی ڤایرۆسی کۆرۆنان.\nلەگەڵ ئەوەشدا كە لە مێژوودا ئەو لە یەکترگرتنەوە و گواستنەوە خێرا و نامۆیە بەزەبرترین و بە بەهێزترین داچڵەكان و شۆکی جیهانیی دەژمێردرێت، کە مرۆڤایەتی دووچاری بووە ئەزموونی دەکا، ئەمەش بە مانای گواستنەوەی خێرای ڤایرۆسەکە لە مرۆڤەوە بۆ مرۆڤ، لە ئاسیاوە بۆ ئەمەریکا.\nئاستی بەرزبوونەوەی خێرای ژمارەی تووشبوان زۆر سەرسورهێنەرە، چونکە بەدرێژایی مێژوو، هیچ یەک لە قەیرانەکان، کارەساتە سروشتییەكان، پەتا و جەنگە جیهانییەكان، هێندەی ڤایرۆسی کۆرۆنا ترسناك نەبووە و، هێزی ئەوەی نەبووە، تا تەواوی جیهان پێکەوە و لە یەک کاتدا سست بکا و ڕایبوەستێنیت، یا ئاوا شۆکی بکات.\nهەرچەندە حاڵیحازر زۆر سەختە بتوانرێ پێناسەیەک یان لەیبڵێکی سیاسی، ئابووری، زانستی و تەکنۆلۆژی، لە باهۆزی ڤایرۆسی کۆڕۆنا بدرێ، سەبارەت بە سروشتی پەیدابوون و دەستكردی و بڵاوبوونەوەی، بەڵام گریمانەکان زۆرن، چونکە تا ئێستاش لە هەندێک شوێنی وڵاتە جیاوازەكانی جیهان دا نیشانەکانی لە یەكتر ناچن.\nبۆنموونە هەتا ئێستاش لە هەندێک وڵات و کەمپی ئاوارەکاندا ئەو پەتایە سەریهەڵنەداوە، یان بەو شێوە کوشندەیە دەرنەکەوتووە، سەرەڕای قەرەباڵغی و نەبوونی سیستەمی تەندروستی و پاک و خاوێنی. بەڵام لەگەڵ ئەوەشدا، ئەو ڤایرۆسە لە هەر دەوڵەتێک، پێش کۆنترۆڵكردنی، کۆمەڵێک یاسا و رێسای بۆ دەركراوە و باری لەناکاوی بۆ راگەیەنراوە.\nگریمانە و شرۆڤە زۆرن، هەر بیرمەند و سکۆلار و زانایەکی ئەو جیهانە بگری، جۆرێك گریمانە و لێكدانەوە و توێژینەوەی جیاوازیان هەیە، کە دوور نییە لە داهاتوویەکی نزیکدا لێی پەشیمان ببنەوە، یا رایەكی پێچەوانە دەربڕن، چونکە هەر گریمانەیەک وەک سروشتی گۆڕانکاری لە ڤایرۆسەکە شیمانەو ئەنجامەکانیش دێنە گۆڕین. هەروەها لەگەڵ پەخشكردنی ملیۆنەها هەواڵی جیاواز لەسەر کۆرۆنا، شەپۆڵێکی گەورە و گشتگیری زانیاری چەواشەکەر و ناڕاست و نازانستی ئاراستەکراو، لەگەڵ بەرزبوونەوەی رێژەی قوربانییەكان بەرزدەبێتەوە.\nلەگەڵ هەموو ئەمانەشدا، تا ئێستا جیهان بەرامبەری دەستەپاچەیە و ڕوون نییە، لەمەودوا پۆست-کۆرۆنا، چ سیستەمێک بەسەر جیهاندا دەسەپێنێت؟ ئایا لێبرالیزم دەکەوێ؟ ئایا بەجیهانیبوون سست یان چڕدەبێتەوە؟ ئایا دیموکراسی دەتوێتەوە و دیكتاتۆری جێگەی دەگرێتەوە؟ ئەوانە كۆمەڵێ پرسیار و گریمانەن، كە هەمیشە ڕووبەڕوومان دەبنەوە. ڕەنگە لەمەودوا تاقیگە زانستییەکان بكەونە كێبڕكێ لە گرتنەدەستی جڵەوی سەروەری دەستەڵاتی جیهان، یان کۆمپانیا زەبەلاحەكانی وەبەرهەمهێنەری ئۆلگۆریتمی هۆشی دەستکرد، سیستەمێکی ئابووری نوێ بسەپێنن، یان کاپیتالیزمێکی ئاسایش و چاودێری چڕتر جێگیر بكرێ.\nهەڵبەتە دەمێکە زاناو بیرمەند و سکۆلارانی ئەو جیهانە، پێشبینی ئەو ڕووداوانەیان کردوە، لەوانەش نووسەری کەنەدی خاتوو نوامی کلاین، لە کتێبە بەناوبانگەکەیدا* (شۆککردنی باوەڕ)، باسی لەو قەیرانانە کردوە، کە دەستەڵات دروستیان دەکات، بۆ چەسپاندنی سیستەمێکی نوێ، یان چۆن دەستەڵات چوارچێوە بە سیستەمێک وەردەگرێت، لە ئەنجامی قەیرانەکاندا .\nهەروەها *پرۆفیسۆر یاڤاڵ نوح هەراری، ئاماژە بەوەدەدات، كە چۆن مرۆڤ لە داهاتوودا لە کۆرۆنا ترسناکتر ئەزموون دەکات، هەروەها دەڵێت: سوپاکانی ئێستا، وەک سوپایەکی ئیمپڕیاڵی دەبینم، کە بەم نزیکانە، کۆلۆنیایەکی داتایی دادەمەزرێنن. پێویست ناکات، سەرباز بنێردرێتە وڵاتێک، لە كاتێكدا ئەگەر هەموو داتای وڵاتەکەت لەبەردەستدا بێت.\nهەروەها لە گۆشەنیگایەکی تری زانیاری بەخشدا ، کە چەندین فیلمی سینەمایی بەناوبانگی جیهانین، کۆی ئەو پێداویستی و ئامادەکارییەی بۆ شێوازی ژیانکردن و کەرەنتین پێشبینیکراوە، کە بە هۆی هێرشی ڤایرۆسیەوە ڕوودەدەن، بەڵام لە تایتڵ و ناوەرۆکی ناڕووندا.\nئەو بابەتانە هەموو پێشبینیکراون، بەڵام ئەوەی لە شۆکی کۆرۆنادا تا ئێستا ڕوون نییە، بریتییە لەوەی: ئایا گۆڵەکە لە سەدەی بیستوویەکەمدا بە مەبەستی چییە؟ مرۆڤایەتی بەرەو چ چارەنووس و ئاقارێك دەبات، لەوانەشە ببێتە هۆی قازانجی ترلیۆنان دۆلاری تەکنەلۆژیای زانیاریی -ئینفۆ-تێکنۆلۆجیی-، لە سیلیکۆن ڤاڵی و چین، یان سەرهەڵدانی بازرگانییەکی نوێی دڵنیای تەندروستی و دەرمان، یان مەترسی لێکەوتنەوەی سیستەمێکی ئاڵۆزی تەندروستی بێت بۆ مرۆڤ! یان راگەیاندنی هەسارەیەکی دیكەی ئاسایشتر بێ لەسەر زەوی بۆ ژیان؟\nحاڵیحازر لەگەڵ ئەوەی، هەموو مرۆڤایەتی کەوتۆتە ناو بازنەی شۆکێكی ڕیشەیی گشتگیر ، ئەوەی ئەو ڤایرۆسەش، لە قەیران و پەتایەکانی تر جیادەکاتەوە، پێکانی خاڵی هەرە سەرەکی ئاسایشی مرۆڤە ، تا بەتیژترین و تەمومژاویترین كورت ماوە، بیپێكی و بیكاتە مەرگەساتێكی كتوپڕ و تراژیدی، پاشان تەرمەکەشی بەنهێنی بنێژرێ!\nئەو ترسە، بە شێوەیەک کاریگەری، لەسەر باری دەروونی تاكەكان داناوە، کە تەواو سیستەمی بەرگری مرۆڤ دادەبەزێنیت، هەروەها مرۆڤ چرکە-بە-چرکە، چۆنیەتی مەرگی کوشندەهێنەری ئەو ڤایرۆسە، لە شاشەی سمارتفۆن و تیڤییەکان دەبینێت.\nلەگەڵ سەرهەڵدانی ڤایرۆسەکە لە چین، هەموو کۆمپانیاکانی سۆپەر ئینفۆتەکنەلۆژی، هەماهەنگییان لەگەڵ دەوڵەتدا کرد، بە مەبەستی چارەسەرو بەرگری. لیستی ئەو کۆمپانیایەش پێکهاتبوون؛ لە رۆبۆتی پزیشکی لە نەخۆشخانەکاندا، درۆنە گوێزەرەوەکان، بۆ گواستنەوەی نموونەی خوێن بۆ تاقیگەکان.\nکۆمپانیاکانی تیلیکۆمیونیکەیشن، لە ڕێگەی کورتەنامە و، کۆکرنەوەی زانیاری تەندروستی، ئەلپەی کۆدی تەندروستییان دابەزاند و بەیاسا سەپێنرا، بەهۆی دابەزاندنی کۆدێکی سێ ڕەنگی لە ڕێگەی سمارتفۆنەکانەوە، بەمەبەستی پشکنینی پلەی گەرمی کەسەکان .\nهەروەها کۆمپانیای کوانجی، کە تایبەتمەندە لە بواری دروستکردنی هۆشی دەستکرد، توانی پشکنینەکانی لەناو كڵاوێكەوە ئەنجامبدات کە لەلایەن تیمی پارێزگاریکردن و پۆلیسی دیجیتاڵیەوە لەسەر دەکرا، لەو رێگەیەوە دەتوانرا، پلەی گەرمی کەسانی بەرامبەر بخوێنرێتەوە، لە ماوەی چەند چرکەیەكدا، کەسە توشبووەکان بناسرێنەوە.\nکۆمپانیای سەنسی تایم، توانی لە ڕێگەی کامێرا و شاشەکانیەوە، لە وێستگەی شەمەندەفەر و شوێنە قەرەباڵغەکان، وێنەی ئەو کەسانە دەستنیشان بکات، کە ماسک و دەستکێشیان لە دەستدا نییە و ڕێنمایییە تەندروستییەکان ڕەچاوناکەن تا سزا بدرێن. هەروەها کۆمپانیای خواریزمی زیرەکی دەستکرد، بە هەماهەنگی لەگەڵ حکوومەتدا، دەتوانێ بە هۆی تەلەفۆنە زیرەکەکانەوە دەستنیشانی شوێن و ڕێچکەهەڵگرتنی ملیۆنان کەس بکات کە هەڵگری ڤایرۆسەکەن بە مەبەستی بەرگریکردن لە تەشەنەسەندنی ڤایرۆسی کۆرۆنا.\nئەوەی جیگای سەرنجە، ئینفۆتەکنۆلۆژی، وەک ئیمپراتۆریەتێک خۆی دەناسێنیت لەگەڵ سەرهەڵدانی ڤایرۆسەکە لە چینەوە دەبینین و جڵەوی بەرگریکردنی باڵا، لە دەستی ئەودا نیشاندەدرێت و، لە چەند فۆرمی جیاوازدا دەچێتە ناو تایبەتمەندییەكانی ئاسایش و چاودێرکردنی کەسیی تاكەكانی كۆمەڵ بە یاسا و بەبێ رەزامەندی کەسەکان. لێرەدا دەتوانین بڵیین، ئەوەش نیشانەیەکە، لە نیشانەكانی سەرهەڵدانی، فۆرمیکی نوێ، لە پێشێلکردنی ئازادی و ئاسایشی كەسی تاكەكان.\nهەموو ئاماژەکان نیشانەن بۆ ئەوەی سیستەمی ئاسایشی جیهانی دەکەوێتە نێوان ئاڵنگاری گەورە بە دەرکردنی یاسا و چرکردنەوەی چاودێری. بۆ نموونە چۆن ئیسرائیل بە شێوەیەکی چاوەڕواننەکراو کاری بە یاسای دژە-تیرۆرکرد بۆ بەرگریکردن لە کۆرۆنا. دواتریش جۆرەها تەکنیکی نوێ بهێنرێتە بازاڕ بە مەبەستی پاراستنی ئاسایش و دژە-ڤایرۆس ،بەڵام سەڕەڕای ئەو گێژاوە نائاسایی و نائاساییشییەی ئەمڕۆ جیهانی تۆقاندووە، دەبێ بپرسین، زلهێزەکان بەدرێژایی پەنجا ساڵی ڕابردوو، کە تەکەنۆلۆژیا تێیدا گەیشتۆتە ترۆپک، جگە لە دەستەڵاتداری گۆی زەوی توانیویانە وێستگە گەردونییەکانیش بخەنە ژێر ركێفی خۆیانەوە، ئاخۆ چۆنە نەیاتوانیوە، پێشبینی هێرشێکی ڤایرۆسی کوشندە و گشتگیری لەو شێوەیە بکەن؟ یاخود چۆن سیستەمێکی بەرگری ئاسایش و ئاشکراکردنیان ئامادە نەکردوە؟\nلە داهاتوودا ،پێدەچێ سوپا بایۆلۆژییە بە-ماسک-داپۆشراوەکانی کە کۆرۆنا نیشانی جیهانیدا، لەوانەیە ببنە جۆرێک لە جێگرەوەی سوپا سەربازییەکان، وێستگەی بەرگری هێرشە ئەتۆمییەکان، بکرێتە بەشێک لە وێستگەی تاقیگە بایۆلۆژییەکان، هەروەها رێبەدی دەکرێ، کۆی ئەو رۆبۆت و ئامێر و کەلووپەلە خۆپارێزییانەی، لە سەردەمی بەرگری لە کۆرۆنادا بەکارهێنران، دەکرێ دواتریش، پەلبهاوێژێنە ناو چەندین بازرگانی و پیشەسازی قازانجبەخشی تر، هاوشێوەی پیشەسازی زامنکردنی ئاسایش و، پیشەسازی دژە-تیرۆر، بودجەی گەورەی، ئەو جیهانەیان بۆ تەرخانبکرێ.